
Cheleş împărat 


A FOST ODATĂ un moş şi o babă; 
moşul mai fusese însurat încă o dată şi de 
la nevasta cea dintâi, care murise, îi 
rămăsese un băieţaş frumos ca un 
luceafăr. Baba îmbătrânise fată mare şi 
ar fi împletit cosiţă albă dacă n-ar fi luat-o 
unchiaşul de nevastă. 

Cu bărbatul, baba trăia cum trăia, 
deşi era rea ca o viespe, dar băiatul o 
ducea rău cu ea; el, mititelul, era blajin ca 
un miel, cuminte şi ascultător, dar baba, 
care căta nod în papură, îi găsea cine ştie 
ce vină şi-l bătea săracul de-l zvânta cât 
ţinea ziulica de mare. 

Dintr-astă pricină se cam ciondănea 
cu unchiaşul, dar ea nu era din acele 
femei care înţeleg de cuvânt, ci o ţinea 
întruna cu gâlceava. 

într-o zi, vipera asta de babă puse 
piciorul în prag şi-i strigă unchiaşului: 


- Dacă n-oi da din casă pe fiu-tău, să 
ştii că pâine şi sare nu mai mănânci cu 
mine. 

- Dar unde vrei să-l dau? întrebă 
unchiaşul. Că de muncit nu e bun, fiindcă 
e prea mic. 

Unchiaşul era un bun părinte, dar îşi 
iubea şi nevasta, căci baba era vicleană 
nevoie mare şi, când îi făcea cu coada 
ochiului, intra de trei palme în pământ şi 
nu mai era în stare să-i zică nici măcar pis 
când îi poruncea ea; da şi ce n-a-vea, şi-i 
împlinea orbeşte toate poftele. 

Astfel găsindu-l într-o zi în toane 
bune, îl făcu să-i tăgăduiască cu jurământ 
că va face de petrecanie băiatului. 

Ea însă nu era femeie d-alea care se 
mulţumeşte numai cu făgăduiala şi pe 
urmă se culcă pe pernă fără grijă; 
dimpotrivă, ea era de părere că e bine să 
baţi fierul cât e cald; aşadar numaidecât 
aruncă într-o treanţă de basma câteva 
schimburi pentru băiat, îi puse un codru 
de mămăligă şi o bucăţică de brânză în 
cârpă, înjugă singură boii la carul omului 
său şi apoi se duse în tindă ca să gătească 
ceva de mâncare, păstrând pentru seară 
bobocul de gâscă ce tăiase şi plăcinta ce 
frământase de cu seară, căci se în- 
tâmplase să cază într-acea zi un lăsat de 
sec. 


6 


Unchiaşul, de voie, de nevoie, 
aruncă gheba! în car, puse pe băiat pe 
ghebă şi după aceea apucă de funie pe 
Murgan şi pe Vioranu, cei doi boi ai lui; 
apoi ieşi din ogradă, părăsi satul şi se 
îndrumă spre o pădure mare ce se vedea 
în depărtare, drept în marginea altui sat. 

Băiatul se înveselea mititelul că 
merge cu tata la târg, neştiind ce i se 
pregăteşte, şi se juca presărând cu mâna 
din târâtele şi cenuşa cu care-şi umpluse 
sânul înainte d-a părăsi casa părintească. 

Astă cenuşă şi aste tărâţe le luase d- 
acasă nu fiindcă inima îi spunea c-o să dea 
de niscaiva nevoi, ci pentru că mai fusese 
el altă dată la târg, şi i se urase grozav în 
car fără de nici o jucărie pe drumul cel 
mare ce ducea la oraş. Astă jucărie însă 
îi prinse bine. 

Unchiaşul îl duse până ce-l scoase 
din pădure şi ajungând el în dreptul unui 
puț, din marginea altui sat, îl dete jos din 
car şi-i zise: 

- Aşteaptă-mă o ţâră aici că eu mă duc 
până în sat să-mi văd o rudă şi într-o clipă 
mă întorc ca să mergem la târg. 


1 Ghebă - manta ţărănească lungă (n. red). 


Băiatul se dete jos, se puse pe 
marginea jgheabului puţului în care se 
adăpau vitele şi începu să se joace cu 
pietricelele, dar aşteptă mult şi bine până 
în scăpătatul soarelui, căci ochi cu tată- 
său nu mai dădu. 

Vicleanul bătrân se prefăcuse c-a 
intrat în sat, dar o cotise la dreapta, o 
luase razna peste câmpuri, intrase iarăşi 
în pădure şi în sfârşit se întorsese binişor 
acasă, nădăjduind că pe băiat îl va găsi un 
creştin de om al lui Dumnezeu şi i se va 
face milă de el să nu-l lase să piară de 
foame sau să fie sfâşiat de fiare sălbatice. 

Viind aşadar şi văzându-l că se 
întoarce acasă singur, şireata de babă îi 
sări în cârcă, îl pupă şi începu să-l 
mângâie şi să-l giugiulească. După aceea 
trecu în tindă şi se puse să gătească fel de 
fel de bucate, ridicând casa în sus cu 
cântecele sale. 

Băiatul, văzând că se înnoptează şi 
alde taica nu mai pică, începu să plângă 
şi să strige din toate puterile pe tatăl 
său, dar nimeni nu-i răspunse decât 
numai foşnetul pădurii. 

Văzând şi văzând că vremea trecea 
şi întunericul se îndesa, băiatul îşi şterse 
lacrimile cu dosul mâinii şi începu să se 
uite în toate părţile 

ca să ghicească pe unde a venit. Tocmai 
atunci văzu pe drumul cel mare un câine 
venind spre el cu botul în jos, lingând 
pământul, şi-şi aduse aminte de cenuşa şi 
târâtele ce le vărsase după sine cât ţinuse 
calea d-acasă până la puţul lângă care 
fusese părăsit şi se uită pe pământ ca să 
vază dacă se mai cunoaşte. 

Târâtele fuseseră linse de câinele ce 
încă mânca, dar cenuşa se vedea risipită 
pe pământ d-a lungul drumului. Băiatul 
numaidecât se luă după ea şi merse, 
merse până ce ajunse la marginea satului 
său. D-aci încolo cunoştea drumul spre 
casă şi cât te ştergi la ochi fu în ogradă, 
cu ochii lipiţi de geamurile ferestrei casei 
părinteşti. 

Tată-său şi mă-sa vitregă mâncaseră 
până ce se îmbuibaseră şi acum stau 
tolăniţi pe lângă masă cu burţile pline şi 
se uitau cu părere de rău spre friptura şi 
plăcinta care stau în blid, mai 
neîncepute. 

-Ah, zise unchiaşul suspinând, dac- 
arveni acuşica Niţu meu, cum ar mai da 
vânt de primăvară prin astă friptură şi 
plăcintă pe care noi n-o mai putem 
mânca! 

- El de ce nu vine? răspunse baba 
căscând. 
- L-ai primi tu? 


- De ce nu? Nu mă Împotrivesc, ca 


să-mi 
curețe vasele de coji de plăcintă şi 
talerele de 


oase de friptură. 

- Eu sunt aici, tăicuţă, zise Niţu intrând 

în casă. 

Tată-său îl sărută cu drag şi baba îl 

lăsă să 
mănânce până se satură, fără să-i zică 
nimic. 

Dragostea babei pentru bietul băiat 
nu tinu multă vreme; curând i se uri 
cotoroanței cu copilul său cel vitreg şi 
începu iarăşi să facă unchiaşului zile 
fripte ca să o descotorosească de dânsul. 

Se luptă îmbroboditul cât se luptă 
pentru a-şi păstra feciorul în vatră, dar 
într-o zi, iarăşi de lăsatul secului, după 
ce-i cârâi pe cap scorpia de muiere de cu 
zor până la nămiezi, îşi luă lumea în cap 
cu copil cu tot şi se duse cu el până ce se 
însera şi trecu trei sate şi trei păduri; 
ajungând în dreptul unui put, 
iarildetejosdin  carşi iar îl părăsi 
momindu-l că se întoarce. 

Cum scăpă moşneagul de băiat, 
îndemnă cu nuiaua boii la drum până ce 
ajunse acasă cu noaptea în cap. Baba îl 
aştepta cu masa pusă şi cu blidurile pline 
cu fel de fel de bucate şi, cum îl văzu 
singur, începu să-l dezmierde şi să se 
gudure pe lângă el ca o pisicuţă când vrea 
să te zgârie mai rău. 

Bucuria babei nu tinu mult, căci pe la 
sfârşitul mesei, când se tolăneau prin pat 
îmbuibaţi până la gât şi se uitau cu jind 
spre blidurile pline cu bucate, uşa se 
deschise şi iarăşi intră înăuntru Niţu, 
care şi de astă dată îşi umpluse sânul cu 
cenuşă şi tărâţe. Baba, de milă, de silă, fu 
nevoită să-şi înghită necazul până a doua 
zi, când începu iarăşi să tocane pe 
nătărăul de bărbat ca s-o scape de 
pacostea ticălosului de băiat. 

Unchiaşul nu mai făcu nazuri ca până 
acum, nădăjduind că fiul său se va 
întoarce ca şi mai înainte; de asemenea şi 
băiatul nu prea se sinchisi aşa tare 
crezând că e în toate zilele Paşte, dar de 
astă dată baba nu mai fu adormită ca 
până aci, şi cu dibăcie află de la băiat 
cum făcea de cunoştea drumul la 
întoarcere şi ascunsese de cu vreme 
orice urmă de cenuşă pe vatră. 

Băiatul, până să puie unchiaşul boii 
la car, alergă la sacul cu tărâţe şi îşi 
umplu sânul, asemenea şi la vatră, dar 
găsi vatra măturată. Neavând încotro, se 
mulţumi numai cu tărâţe şi plecă la drum 
cu tată-său, gândindu-se cum să se 
întoarcă mai curând. 

Unchiaşul, ca să scape de cloanţa 
babei, merse cât ţinu ziulica de mare şi nu 
se opri decât 

tocmai seara după ce trecu de nouă 
păduri şi nouă sate. Ajungând în dreptul 
unui puț, lăsă iarăşi copilul la marginea lui 
şi se întoarse spre casă. 

Cum plecă tată-său, băiatul se luă 
după urmele lui, merse o bucăţică 
bunicică până ce pierdu carul din ochi, 
dar după ce nu mai putu să se ţie după el, 
căci unchiaşul mâna vârtos, se aplecă 
spre pământ ca să vază urma muşu- 
roaielor de tărâţe, dar nu mai găsi nimic, 
căci vitele şi câinii linseseră târâtele şi 
cenuşă nu mai era ca să rămâie nelinsă. 

Atunci bietul băiat se văzu străin 
cuc în mijlocul unei păduri dese şi începu 
să plângă cu foc după căsuţa părintească. 
Sărmanul n-avea decât nouă anişori, dar 
era numai inimă în el; văzându-se părăsit 
în voia fiarelor sălbatice şi departe de 
orice locuinţă omenească, el plânse cât 
plânse, dar, văzând că cu plânsul n-o 
scoate la cale, se luă după urmele roatelor 
carului şi iarăşi merse o bucată de drum 
până ce ajunse într-o răspântie în care se 
încrucişau mai multe drumuri. 

Ajuns acolo, bietul băiat nu mai ştiu 
încotro să apuce, căci văzu mai multe 
urme de car  încrucişându-se şi 
amestecându-se. Care era urma carului 
tatălui său? Care era drumul pe care 

a venit? Nu putu să-şi dea seama, căci se 
înnoptase de tot şi potecile şi urmele 
semănau unele cu altele. 

Neștiind încotro să apuce, se culcă pe 
iarba verde de la rădăcina unui copac şi 
adormi nebăut şi nemâncat, plângând 
întruna şi chemând fără de curmare pe 
câinele de tată-său care îl părăsise fără 
îndurare. Spre norocul lui, fiarele 
sălbatice fură mai omenoase decât cel 
care l-a născut şi-l lăsară să doarmă în 
pace şi nesupărat toată nopticica. 

A doua zi, cum se făcu ziuă, căută 
prin pădure un păr sălbatic, căci i se 
făcuse foame, săracul, şi după ce-şi păcăli 
puţintel foamea şi-şi astâmpără setea cu 
apă strânsă într-o groapă din pădure, 
apucă într-o doară pe una dintre poteci şi 
merse, merse până se înfundă într-un 
desiş stufos şi mărăcinos. Văzând că a 
greşit drumul, se întoarse ca să dea de 
răspântia de unde plecase, dar nu mai 
putu să dea de ea, căci se văzu, după ce 
îşi rupsese hainele şi îşi  zgariase 
picioarele prin mărăcini, afundat într-alt 
desiş de pădure, la fel de nepătruns. 

Văzând şi văzând că nici înainte, nici 
înapoi nu e drumul care duce afară din 
pădure, apucă la 

dreapta, dar nu fu mai norocos, după 
aceea coti la stânga, dar cum o apucă tot 
nu dădu decât de stufişuri, de mărăcini şi 
de poteci nebătătorite. Merse astfel într-o 
doară până ce înnopta din nou şi până ce 
puterile îl părăsiră şi osteneala îl aruncă la 
pământ zdrobit de osteneală şi istovit de 
foame. 

A doua zi când se sculă de 
dimineaţă, se deşteptă într-un behăit 
zgomotos şi, când deschise ochii, se văzu 
înconjurat de vreo şase capre roşii şi 
frumoase. Văzând acele capre crezu că a 
apucat pe Dumnezeu de picioare; credea 
c-a dat de fiinţe omeneşti care să-i dea de 
mâncare şi să-l ducă la tatăl său, şi 
numaidecât se sculă copăcel în picioare şi 
începu să-şi rotească ochii împrejur ca să 
vază unde stau la pândă ciobanii caprelor; 
dar se întrista foarte văzând şi încredin- 
ţându-se că acele dobitoace n-aveau nici un 
păzitor. 

Caprele asemenea se uitau la el cu 
mirare ca şi cum n-ar fi văzut om în viaţă, 
dar nu erau deloc sălbatice; dimpotrivă, 
erau mai îndrăzneţe decât celelalte 
dobitoace, se apropiau de el, îl lingeau pe 
mâini şi una îşi apropie ţâţele de gura lui, 
ca şi cum l-arfi îndemnat s-o sugă. Bietul 
băiat, fometos şi setos cum era el, nu lăsă 
să fie rugat de două ori, şi numaidecât 
îngenunche pe iarba 

verde, vâri capul sub burta caprei şi 
începu să sugă cu poftă ca un tânăr 
iezişor. 

După ce-şi văzu burta plină, se trânti 
pe iarbă sub umbra unui copac, şi trase 
un puişor de somn zdravăn, pe când 
caprele păşteau pe lângă el. 
Deşteptându-se de după nămiezi, se puse 
de supse la altă capră şi când, pe sub seară, 
caprele o luară încet pe potecă, el se luă 
după dânsele nădăjduind să-l ducă la 
vreun luminiş. Ele, dimpotrivă, îl duseră 
într-un desiş de pădure şi mai întunecos şi 
acolo începură să se adape de zor într-un 
izvor limpede ce ţâşnea din rădăcina unui 
copac. 

Băiatul făcu la fel ca ele şi, după ce- 
şi potoliră cu toţii setea, plecară înapoi şi 
merseră, merseră, trecură pe lângă un 
eleşteu mare şi lat, înconjurat de pădure 
şi nu conteniră din umblat decât după ce 
se văzură la poarta unui palat mare şi 
frumos, clădit în mijlocul acelei păduri. 
Caprele intrară numaidecât în curtea 
palatului ca la ele acasă, dar el rămase 
deocamdată la poartă şi se uită sfiicios să 
vază ce era înăuntrul curţii acelui palat 
măreț. 

Lucru de mirare însă, curtea era 
înconjurată de case mari şi mici, dar pui 
de om nu se vedea 

pe nicăieri şi printre lespezile de piatră 
aşternute prin curte crescuseră buruienile şi 
iarba cât omul. Văzând astă pustietate, Niţu 
rămase uimit şi fu cuprins de un fel de 
teamă care-i furnică tot trupul şi-i îngheţă 
sângele până la oase. 

Văzându-se astfel singur în mijlocul 
unei păduri întunecoase, bietul băiat începu 
să plângă cu foc şi să alerge fuga după 
caprele ce se apropiaseră de intrarea 
palatului şi erau gata să intre înăuntru, ca 
după singurele fiinţe ce puteau să-i ţie de 
urât într-astă pustie singurătate; ajungân-du- 
le tocmai când săreau scăricica din dreptul 
uşii palatului, intră înăuntru deodată cu ele 
şi se luă după dânsele, urmărindu-le pas cu 
pas oriîncotro se duceau. 

După ce caprele intrară într-o sală 
mare şi largă, cea din fruntea lor dete cu 
capul într-o uşă şi după ce o dădu de perete, 
intră într-o cămară întunecoasă, urmată fiind 
de celelalte capre. După ele intră şi Niţu, 
cea din urmă capră trase cu coarnele uşa şi 
o închise. Asemenea făcu şi cu a doua şicua 
treia şi cu a noua uşă. 

Când intră în cea de-a noua cămară, 
băiatul văzu culcat pe un divan mărunt un 
moşneag cu părul şi barba colilie şi fără 
ochi; cum intrară 

caprele, el zise cu un glas destul de 
răsunător pentru un bătrân: 

- Bine aţi venit, fetiţele moşului, cu 
ugerele 
pline de lapte! 

Caprele începură să behăie cu veselie şi 
el să tremure şi să strige: 

- Grăbiţi-vă, puicuţelor, veniţi mai iute 
că 
moare unchiaşul de sete. 

Caprele se supuseră şi moşneagul le 
supse pe toate până ce nu mai rămase strop 
de lapte în ugerele lor; pe urmă văzând că 
încă nu se săturase şi că în ţâţe nu mai 
găsea nici strop de lapte, strigă cuprins de 
necaz: 

- Dar asta pe voi, diavoliţelor? Pe unde 
mi-aţi 
colindat şi cine v-a supt laptele din uger de 
nu 
mai găsesc eu porţia obişnuită? 

Caprele  începură să  behăie cu 
întristare şi să se uite spre băiat care se 
făcuse mic pe pământ într-unui din colţurile 
cămării, cel mai depărtat de divanul 
unchiaşului, şi începuse să tremure auzind 
pe moşneag că a descoperit mica sa hoţie. 

Deşi prânzul bătrânului nu fusese 
îndestulător ca altădată, tot fu în stare să-i 
potolească foamea şi să-i liniştească sângele. 
Caprele, după ce-l hrăniră cu tot ce avură, se 
făcură roată îm- 

prejurul divanului său şi se culcară cu 
capetele întinse pe marginea lui şi 
unchiaşul începu să le mângâie pe cap 
glumind voios cu ele. 

Deodată sări în sus ca şi cum l-ar fi 
înţepat un ghimpe şi, plimbându-şi nasul 
prin văzduh, începu să strige: 

- Aci miroase a carne de om! Cine a 
în 
drăznit să intre în palaturile mele? 

Băiatul, auzind acest glas detunător, 
o sfecli şi oprindu-şi chiar răsuflarea, nu 
zise nici pis din locul unde sta pitulat. 

- Om al lui Dumnezeu, zise după 


aceea 
moşneagul cu o voce domoală şi 
mângâioasă, 

oricine ai fi: copil, flăcău, fată, bărbat, 
femeie sau 
bătrân, aibi milă de un biet unchiaş orb 
şi ne 
putincios şi apropie-te de mine fără teamă 
şi dă-mi 


mână de ajutor! 

Auzind acest glas rugător, băiatul 
bun la inimă şi încrezător se apropie de 
unchiaş şi-i spuse cu nevinovăție cine era 
şi tot ce-l tăia capul să-i spuie la vârsta sa 
atât de fragedă. 

- Fiule, răspunse  moşul auzind 


spusele 

băiatului, de acum încolo să fii copilul 
meu, să-mi 
paşti căpriţele, să le mulgi seara, că tu 
vezi ce să 


faci şi nu eşti buştean ca mine, să fierbi 
laptele şi 

să împărţi această puţină hrană cu mine, 
căci Dumnezeu nu te va lăsa. 

Copilul acceptă bucuros şi din ziua 
aceea rămase în casa unchiaşului şi făcu 
tot ce i-a zis el. 

Niţu rămase în palatul unchiaşului şi 
petrecu acolo mulţi ani până ce, dintr-un 
biet mucos de copilaş, se făcu un 
flăcăiandru mândru şi voinic. El, cât ţinea 
ziua de mare, pleca dis-de-dimineaţă cu 
caprele la păşune, răzbătea cu dânsele 
întinsele păduri ce înconjurau palatul, 
ocolea întruna eleşteul şi după scăpătatul 
soarelui se întorcea cu ele acasă, le 
mulgea şi apoi pregătea cina pentru el şi 
bătrân. 

în cei dintâi ani o duse cam rău, căci 
ospăţul lor n-avea alte bucate decât 
numai lapte dulce de capră, uneori fiert 
şi de mai multe ori crud. După ce însă mai 
crescu băiatul şi începuse să-i prinză mâna 
la mai multe lucruri, nevoia îl învăţă să 
facă brânză, jintiţă, unt, lapte bătut şi 
alte mâncări de lapte, căci unelte se găseau 
din destul în palatul cel pustiu. 

în vreme de iarnă, când viscolea 
afară, el nu ducea vitele la păşune, ci le 
hrănea cu fân cosit de dânsul de cu vară; 
într-acele zile, ca să nu i se urască, el 
colinda prin toate cămările 

palatului, de la pivniţă până la pod, 
scotocea prin toate ungherele şi se uita 
pretutindeni, doar-doar o găsi vreo altă 
fiinţă vie într-acel palat pustiu; dar multă 
vreme îi fu căutarea de surda. 

Găsi prin cămări lucruri minunate, 
lucruri scumpe, giuvaericale şi pietre 
scumpe, haine de mare preţ şi, dac-ar fi 
ştiut cum să iasă din acel haos de pădure, 
ar fi putut să le ia pe toate fără nici o 
oprelişte, căci unchiaşul n-aude, n-a vede, 
nu făcea altceva, cât ţinea ziulica de mare, 
decât să mănânce, să bea şi să doarmă. 

într-una din zile, găsi într-o cămară, 
din cele de jos, mai mulţi saci cu seminţe: 
grâu, orz, ovăz, mei şi porumb, şi cum dete 
în primăvară, se puse de sapă o câmpie 
destul de mare, care se întindea între palat 
şi heleşteu, cu o cazma pe care-o găsise 
amestecată cu alte unelte de plugărit, şi 
semăna din toate acele seminţe, unele mai 
multe şi altele mai puţine, astfel că la 
toamnă se văzu cu grâu, porumb, orz şi 
altele din îndestulare. Grâul şi porumbul 
îl macină într-o râşniţă veche ce găsi p- 
acolo şi făcu din el făină şi mălai pentru 
pâine şi mămăligă; orzul, meiul şi ovăzul 
îl dete caprelor în vreme de iarnă, cu 
măsură, ca să-l mănânce şi în felul acesta 
se hrăni şi el mai bine, precum şi 
unchiaşul şi vitişoarele. 

Astă hrană priincioasă făcu pe capre să 
dea lapte mai mult şi mai gras. 

Unchiaşul, care de la venirea băiatului 
trăia mai bine şi mai cu îmbelşugare, începu 
să-i arate iubire şi multă încredere; îi dădu 
pe mână cheile de la toate cămările şi de la 
toate tainiţele ale căror uşi le găsise el 
încuiate când colindase prin toate cămările; 
asemeni, îi dădu voie să se folosească de 
toate bunătăţile şi de toate scumpeturile ca 
de lucrurile sale. 

Niţu luă cheile şi se plimbă prin toate 
cămările; văzu fel de fel de lucruri minunate 
şi înspăimântătoare, scumpeturi de mare 
preţ şi unelte de chinuri îngrozitoare: tronuri 
de aur bătut cu pietre scumpe, mari cât 
pumnul, şi paturi de fier pardosite cu vârfuri 
de cuie de oţel ascuţite; coroane împărăteşti 
semănate cu nestemate, care-ţi luau ochii şi 
arcane de oţel, care strângeau tâmplele şi 
înfigeau colții cu care erau căptuşite până ce 
intrau adânc în carnea chinuitului. 

Pe lângă aceasta găsi covoare de mare 
preţ, împletite cu mărgăritare, stofe de 
sârmă de aur şi de argint, cusute cu rubine şi 
smaralde, armuri de argint, aur şi oţel 
sclipitoare ca soarele, coifuri, săbii şi lănci 
înspăimântătoare, cingători scumpe 

şi trăsuri împărăteşti cu totul şi cu totul 
de aur, pentru şase şi opt telegari, dar nu 
putu să se folosească de voia ce-i dăduse 
unchiaşul ca să ia orice va vrea şi să 
plece; degeaba încercase el de mai multe 
ori ca să iasă la luminiş din acea pădure 
deasă şi întunecoasă chiar cu mâinile în 
sân, căci nu fusese chip; oriîncotro o 
apuca şi oricât umbla, toate potecile nu-l 
duceau altundeva decât la palatul cel 
părăsit. 

Luându-şi orice nădejde de la fugă, 
el se puse din toată inima ca să facă 
şederea într-acea pustietate cât se poate 
de îngăduitoare, şi ca să-i mai treacă de 
urât învăţă să cânte dintr-un fluier ce găsi 
pe o fereastră; şi când păştea caprele 
începu a  dezmierda  văzduhul cu 
viersurile cele mai dulci şi mai 
fermecătoare. Când nu păştea caprele şi 
n-avea prilej ca să cânte, căci în preajma 
palatului nu cânta de teamă să nu 
deştepte pe bătrân când dormea, atunci 
se plimba prin cămările palatului, al căror 
număr nu mai avea sfârşit. 

Umblând într-o zi de colo până colo, 
ajunse într-un târziu în dreptul unei uşi 
plină de pânze de păianjeni şi căptuşită 
cu şine de fier şi i se păru că aude 
oarecare zgomot înăuntru. Voind să se 
încredinţeze de adevăr, se cercă s-o des- 

chidă, darîn deşert încercă el toate cheile ce 
purta la cingătoare ca s-o descuie, căci nici 
una nu se potrivea. Cu cât se încredința mai 
mult că nu era chip d-a intra înăuntru, cu 
atât i se părea că aude mai desluşit zgomot 
dincolo de uşă şi cu atât dorea ca să afle ce 
era acolo! 

Văzând că nu poate deschide cu nici un 
chip, Niţu cobori de acolo şi, intrând în 
cămara unchiaşului, îi zise: 

- Tată, nu mi-ai dat cheile de la toate 
uşile. 

- Nu, fiul meu, am oprit numai una, 
răspunse unchiaşul. 

- Pentru ce, tătucă? 

- Pentru că am vrut să te scap deo 
mare primejdie, fătul meu. într-acea cămară 
se află un cal sălbatic, care cum simte pe 
lângă el fiinţă omenească, dă din picioare, 
sare în sus şi muşcă până ce-i face de 
petrecanie. Numai unul Dumnezeu ştie cu 
câtă osteneală am putut izbuti d-a-l închide 
într-acea închisoare! P-atunci eram tânăr şi 
voinic şi-i astâmpăram nebuniile dându-i o 
lovitură ţeapănă peste cap cu frâul ce este 
atârnat deasupra ieslei sale, dar acum, cum 
sunt orb şi neputincios, îmi va fi peste 
putinţă d-a-l mai închide la loc, întâmplându- 
se să scape. 

Niţu băgă la cap ceea ce auzise, dar 
astă spaimă nu-l opri d-a mai trece pe la uşa 
calului, ci dimpotrivă îl trăgea aţa în toate 
zilele tot spre dânsa, căci curiozitatea e 
boala care macină pe om mai mult ca orice. 

Cu vorbe meşteşugite el află de la 
unchiaş unde ţinea acea cheie şi într-o 
noapte, pe când moşneagul sforăia de se 
cutremura casa, se furişă binişor în cămara 
lui, se apropie de patul său în vârful 
picioarelor şi vârând binişor mâna sub 
căpătâi, îi luă cheia fără să simtă. 

A doua zi de dimineaţă, dete fuga spre 
uşa închisorii calului, o deschise cu oarecare 
greutate, căci atât cheia cât şi broasca erau 
ruginite şi rămase în loc încremenit după ce 
dete uşa de perete. 

în mijlocul unei cămări boltite şi 
pardosite cu lespezi de piatră, se afla o 
mârţoagă de cal slabă, pipernicită, cu 
picioarele ca fusele şi cu ochii duşi în 
fundul capului, legat cu nişte lanţuri 
groase de fier de un drug de fier ce ţinea 
ieslea şi de picioare legat cu alte lanţuri 
asemenea groase. leslea dinaintea lui era 
roasă cu desăvârşire şi el, trântit la 
pământ, lingea cu o limbă uscată 
faramiturile de lemn ce scăpaseră din 
gura sa pe când rosese ieslea. 

Acest cal, la cea dintâi vedere, părea că 
era pe ducă, să-l sufli să cază; îndată însă ce 
băiatul sări pragul şi făcu un pas în cămara 
sa, deodată gloaba începu să sufle din nări, 
să necheze cu putere şi să se smucească în 
toate părţile cu aşa putere, încât rupse, ca 
nişte legături de aţă subţire, groasele lanţuri 
cu care era legat. 

Scăpându-se de lanţuri,  închipuita 
gloabă sări drept în picioare, zbârli coada şi 
coama, începu să râcâie cu picioarele de 
dinapoi, aruncând izbituri puternice spre 
noul venit şi să caşte gura şi să arate la 
iveală nişte dinţi lungi şi ascuţiţi. Altul în 
locul lui Niţu s-ar fi speriat şi ar fi fugit de 
groaza copitelor calului care făcuse din 
piatră cremene şi din copite amnar, de 
scăpărau  scânteile împrejurul lui cum 
scapără fierul roşu în vatra de piatră a 
fierarului. Văzând toate acestea, Niţu nu-şi 
pierdu cumpătul deloc, ci se trase după uşă, 
lăsă calul să se ostenească în voie, izbind cu 
picioarele stejarul căptuşit cu fier al uşii şi, 
după ce-l văzu tot numai apă, ieşi de după 
uşă, întinse mâna spre iesle, luă căpăstrul ce 
era atârnat în cui şi când vru să se repează 
calul spre el cu gura căscată şi cu dinţii gata 
să-l muşte, el îi dete cu căpăstrul în cap o 
lovitură ţeapănă încât calul căzu grămadă 
jos cu limba scoasă. 

Cum îl văzu doborât, Niţu îl apucă 
vârtos de coamă, îi puse căpăstrul în 
gură şi, până să se dezmeticească bine, îl 
arse cu biciul, ce fusese atârnat de perete 
lângă căpăstru, de vreo trei ori, cam pe 
sub burtă şi îl puse pe picioare. Calul se 
smuci, sări în sus, necheză şi se zbuciumă 
puternic, dar nu scăpă din mâna băiatului 
care-l ţinea de frâu şi de coamă cu 
mâinile, întocmai ca nişte cleşti de fier. 

Văzând calul că şi-a dat de stăpân, se 
domoli, se lăsă a fi scos din închisoare şi 
băiatul încalecă fără de şa şi fără de scară, 
însă după ce ieşi afară, când simţi că 
băiatul s-a aşezat bine pe spatele său, 
calul începu iarăşi să sară cu picioarele 
dinainte şi dinapoi ca să-l arunce jos; dar 
de surda fură toate opintirile lui, căci 
Niţu stătu neclintit pe spinarea lui, ca şi 
cum ar fi fost crescut d-acolo. 

Văzând şi văzând că n-o scoate la 
cale cu el ca să-l răstoarne, se năpusti 
deodată cu _ iuţeala fulgerului drept 
înainte, alergă cu el prin pădurea 
întreagă şi, simțind că nici cu asta n-o 
scoate la cale cu acest ticălos de pui de 
om, cum se văzu într-un luminiş, 
desfăşură vreo patru perechi de aripi 
nevăzute pân-atunci şi îşi luă zborul spre 
slava cerului. 

In deşert se amestecă el cu norii, zbură 
până la vântul turbat şi despică văzduhul în 
cruciş şi curmeziş, căci nu fu cu putinţă ca 
băiatul să-şi piardă cumpătul şi să se 
ameţească spre a fi aruncat la pământ. 
Văzând că n-o scoate nici cu asta la cale, 
calul se scobori ca o săgeată drept în curtea 
palatului şi îndată ce cobori băiatul de pe 
spinarea lui, lăsă capul în jos ca un miel şi îi 
zise, cu smerenie în glas: 

- Mă închin ţie, stăpâne, stăpân să-mi 
fii 
până la moarte, căci mi-am găsit omul care 
să 
scape acest palat împreună cu oraşul său de 
nenorocirea ce l-a izbit de atâta amar de ani! 

într-acea zi, Niţu nu întrebă pe cal 
ce înţeles aveau acele vorbe, nici se făcu 
că le-a băgat de seamă, ci se mulţumi 
numai ca să-l bage în palat şi să-i dea 
grăunţe, fân şi apă de ajuns, nutreţuri de 
care, după spusa lui, nu dăduse cu dinţii 
de o mulţime de ani. 

După ce-l hrăni bine, îl închise într-un 
grajd obişnuit, iar nu în închisoarea lui de 
mai înainte şi pe urmă intră în camera 
unchiaşului. 

- Unde ai fost, fătul meu? întrebă moş 
neagul auzind uşa scârţâind. 

-Am dereticat prin curte, răspunse Niţu. 

- Im! Dar ce miroase p-aci a cal? 
strigă bătrânul plimbându-şi nasul de 
colo până colo. 

- Eu miros, tată, răspunse băiatul; am 
deschis grajdul de jos, căci nădăjduiesc, 
vrând Dumnezeu, să prăsim şi o pereche 
de cai. 

- Să nu te fi împins păcatul să umbli pe 
la cal, că suntem prăpădiţi! strigă unchiaşul 
înspăimântat. 

- Ce stai de vorbeşti? răspunse 
băiatul furişând binişor cheia închisorii 
calului sub căpătâiul de unde o luase. 
Mai eram eu cu viaţă dacă făceam o 
asemenea nebunie? 

Unchiaşul pipăi sub pernă şi, găsind 
cheia la loc, se culcă liniştit şi zise: 

- Bine, {ine minte vorba mea, să nu 
faci una 
ca asta, să dai drumul calului, căci atâta 
ţi-e! 

Niţu n-avea cu cine să schimbe o 
vorbă cât ţinea ziulica de mare, căci 
moşul nu era unchiaş din cei sfătoşi; de 
aceea, ca să-i treacă de urât, îşi vărsa 
focul numai cu cântecul, zicând din fluier 
doine şi hori de îngheţa puţul; însă, din 
ziua în care scosese calul din închisoare, 
avea cu cine să stea de vorbă, după 
păscutul vitelor, ca să-şi mai uite din ale 
pustii de necazuri. 

în cele dintâi zile, calul nu prea fu în 
stare să stea la taifas, căci era slab şi 
jigărit, dar după 

ce băiatul îl hrăni de patru ori pe zi cu orz 
pisat şi-l ţesălă întruna, dimineaţa şi seara, 
prinse calul nostru limbă şi spuse 
mântuitorului său multe şi de toate. 
îngrijirea băiatului şi mila ce îi arătă 
el îl făcu să prindă pentru dânsul o aşa 
mare dragoste, încât într-o zi, pe când 
dânsul păştea prin curte şi băiatul sta 
într-o rână pe iarba verde sub un copac, 
el veni să pască pe lângă dânsul şi-i zise: 
- Făt-Frumos, unde crezi că te afli tu 
acum? 
- Unde să mă aflu? răspunse băiatul. în 
palatul unchiaşului. 
- Cine crezi tu că este acest unchiaş? Şi 
ce fel de fiinţă e? 
- Ce să fie? Un om ca toţi oamenii, pe 
care păcatele l-au adus într-astă pustietate, 
orb şi slăbănog cum e. 
- Te înşeli, fătul meu, acest unchiaş nu 
e om, ci e zmeu, unul din cei mai răi zmei ce 
a lăsat Dumnezeu pe pământ şi în văzduh. 
Auzind băiatul că din mica lui copilărie 
a trăit atâţia ani la un loc cu un asemenea 
zmeu cumplit, se cutremură şi i se zbârli 
părul pe el, dar după ce-şi aduse aminte în 
ce hal se afla acum acea groaznică dihanie, 
se mai linişti şi-i fu oarecum 

milă de acel nenorocit care din atâta 
mărire a fost pedepsit de Dumnezeu 
pentru faptele sale ca să trăiască în lume 
orb buştean, la mila altora. 

- Ast zmeu a avut un frate şi şase 
surori, spuse calul, el însă moşteni pe 
tatăl său, deşi dânsul iubea pe celălalt 
frate fiind blajin ca el, căci aşa cerea 
dreptul la moştenire ca unul ce era cel 
mai mare. Fratele cel mic nu se supără şi 
nici jindui mărirea mai-marelui său, căci 
lui nu-i plăceau puterea şi slava, ci îşi 
petrecea vremea vânând şi încurând caii, 
dar se certa întruna cu acel frate 
răutăcios pentru asupririle şi strâm- 
bătăţile ce făcea norodului şi vecinilor 
săi şi-l îndemna mereu ca să fie bun şi 
milos ca părintele lor, ca să fie şi el iubit 
ca dânsul. Aste poveţe înțelepte nu 
numai că nu fură ascultate de 
duşmănosul frate, dar îl făcură să urască 
şi să prigonească pe acela ce-l povăţuia 
numai fiindcă-i vrea binele şi să-i caute 
pricină să-l piardă. Fratele cel mai mic nu 
se speria, ci da doar întruna cu poveţele, 
îndrepta fără preget toate relele ce făcea 
frăţâne-său norodului şi cu chipul acesta 
dobândea pentru sine dragostea celor 
mici şi iubirea celor mari. între vecinii 
ce-i avea el, se afla şi o zână frumoasă ca 
lumina soarelui; zmeul cel mai 

mare mai întâi o iubi şi o ceru de nevastă; 
auzind însă, chiar din gura ei, că ea era mai 
bucuroasă să-şi facă seama singură sau să 
împletească cosiţă albă decât să-l ia pe el de 
bărbat, se înfurie asupră-i aşa de tare încât 
hotărî s-o piarză şi pe ea cum hotărâse să se 
descotorosească şi de fratele său. A pierde 
pe fratele său era mai lesne, căci acesta era 
bun şi încrezător şi dormea sub un 
acoperământ cu el, dar a pierde pe zâna care 
era o câinoasă de femeie, a zis dracul şi-a 
făcut-o, nu era lucru lesne; îi purta însă 
sâmbetele şi pândea vreme cu prilej ca s-o 
prinză în largul lui şi la strâmtul ei. O 
duşmănea cât o duşmănea, atunci când ştia 
numai că dânsa nu-l vrea pe el de bărbat 
fiindcă nu-i plăcea, dar după ce află că ea era 
în dragoste cu fratele său şi că-şi au 
întâlnirea în toate zilele printr-ale stufuri de 
pădure, mânia lui se schimbă în înverşunare. 
Văzând că nu poate s-o prinză singură pe 
undeva, căci fratele lui se ţinea ca umbra în 
urma paşilor ei, se hotări să-i cate gâlceava 
din pricina unei pietre de hotar şi să 
pornească război împotriva ei. Auzind fratele 
său asta, îi zise: „Frate, nu te război cu 
vecinii, căci cearta între vecini nu e bună 
pentru că întotdeauna are nevoie om de om". 
„Nu 

voi să ştiu, nu voi să aud nimic, răspunse 
zmeul îndârjit; mi-a călcat moşia, voi s-o iau 
înapoi şi să pedepsesc pe îndrăzneață care-şi 
râde de puterea mea." „Mogşia care zici că e 
călcată, zise una dintre surorile sale, este a 
noastră; noi n-avem pretenţie; lasă norodul 
în pace, frate, şi nu vărsa de surda sânge 
nevinovat." „A! Şi voi o iubiţi?" strigă zmeul 
spumegând de mânie. „Da", răspunseră cele 
şase surori. „Atunci toţi şi toate aveţi să 
înduraţi straşnica mea pedeapsă." Zicând 
aceste cuvinte, puse mâna pe buzduganul 
său împărătesc, ameninţă spre ei de trei ori, 
izbi văzduhul cu dânsul spre miazănoapte, 
spre miazăzi, spre răsărit şi spre apus, 
bombănind din gură blestemele cele mai 
înspăimântătoare şi apoi puse peste nişte 
cărbuni nişte buruieni care făcură un fum 
gros şi, când se risipi fumul, surorile zmeului 
erau schimbate în capre roşii şi fratele său 
în cal. Niţu, auzind astă destăinuire, strigă 
cuprins de mirare; 

- Cele şase capre cu al căror lapte se 
hrăneşte zmeul sunt surorile lui? 

- Da, lor le-a fost milă de dânsul când l- 
a izbit nenorocirea şi nu şi-au pus mintea cu 
el. 

- Dar tu cine eşti? 

- Eu sunt nenorocitul său de frate; 
văzând că dacă mi-a luat chipul de om n-a 
putut să-mi ia şi graiul cum îl luase surorilor 
mele, a avut neomenia d-a mă închide legat 
şi ferecat, cum m-ai găsit, într-acea temniţă 
boltită şi d-a mă lăsa să trăiesc nebăut şi 
nemâncat o sută şi mai bine de ani, unde de 
mult aş fi crăpat dacă nu eram zmeu cu o 
sută de suflete; Dumnezeu însă l-a pedepsit 
şi pe el mai amarnic ca pe noi. După ce s-a 
scăpat de gura noastră, el s-a pornit cu 
război împotriva zânei, dar şi-a găsit 
beleaua. Zâna era de două ori mai puternică 
decât el în oştire şi în meşteşugul vrăjitoriei, 
astfel că de la întâia lovitură i-a dovedit 
ostile sale şi a pus mâna pe el. Văzându-l în 
spinarea sa, zâna, în loc de a-l robi sau de a-l 
da morţii, l-a lăsat cu viaţă, mulţumindu-se 
doar a-i scoate ochii şi a-l osândi să se 
chinuiască până la sfârşitul veacului în 
orbire şi singurătate. Oraşul vecin cu palatul 
l-a schimbat, prin farmecele sale, într-acea 
baltă mare ce vezi colo, palatul l-a pustiit 
precum vezi şi a lăsat cu viaţă numai pe 
surorile noastre, caprele, ca să-i momească 
foamea cu lăptişorul lor, şi pe mine. Noroc pe 
el că ai venit dumneata, te-ai lipit pe lângă 
dânsul şi i-ai îndulcit mult viaţa; acum însă 
cred că i-a sosit ceasul. 

- Frate, frate, strigă Niţu, nu-ţi face 
păcat cu el; iartă-l, că e destul de amărât! 
- Nu-l dau pierzării, răspunse calul, 
deşi ar fi fost vrednic de toată asprimea 
mâniei mele, dar am să-i fac şi eu acum 
una ca să nu-i mai dea inima brânci la 
rele. 

-Aş! Tot de rele îi arde lui acum!... 
- Ei, măre! Se vede că eşti 
nepriceput; ia să capete el iarăşi ochii şi 
oi vedea dumneata cum îşi aleargă el 
iarăşi calul şi cum începe iarăşi să taie şi 
să spânzure. 
- Eu nu crez, frate; dimpotrivă, eu crez 
că dacă te-ar vedea acum scăpat d-atâtea 
nevoi, i s-ar face milă de tine şi te-ar face 
iarăşi om cum ai fost. 
- Nu trage asemenea nădejde, fătul 
meu, răspunse calul clătinând din cap. Tu 
nu ştii cât e de spurcat la inimă; dac-ar 
ajunge iarăşi în starea în care a fost, mă 
prind că, drept mulţumire pentru tot ce i-ai 
făcut, s-ar repezi să te sfâşie pe tine, bine- 
făcătorul său. Cât despre mine... aduci 
aminte cu ce stăruinţă te-a îndemnat să 
nu încerci să umbli la închisoarea mea. 

Niţu prinsese atât de multă milă de 
bătrânul zmeu, cu care trăise atâta vreme, 
încât, cu toate spaimele calului, tot se 
hotări d-a face ce o face ca să-i vie într- 
ajutor. 


34 


Ştiind bine că fratele său calul o să 
se împotrivească foarte mult la hotărârea 
sa, nu-i spuse verde ce avea de gând să 
facă, ci-l întrebă pe departe în ce parte de 
loc ar fi moşia zânei, ce fel de fiinţă era ea 
şi ce-i plăcea mai mult ei. 

După ce află tot ce-i trebui, 
băieţandrul nostru, într-o zi, cam după 
nămiezi, o porni spre partea moşiilor 
zânei şi, intrând în cuprinsurile ei, se 
abătu din cale şi, aşezându-se pe un 
buştean sub un copac stufos, începu să 
zică din fluier o doină aşa de duioasă, 
încât chiar păsările statură din cântec să-l 
asculte, fermecate de asemenea viers 
frumos. 

Pe când cânta mai cu foc şi pe când 
Chiar vitele ce păşteau prin pădure 
lăsaseră păscutul şi se făcuseră roată în 
jurul lui ascultându-l, deodată se făcu un 
zgomot mare ca şi cum s-ar fi iscat o 
furtună mare şi se ivi în capul unei cărări o 
fetişcană frumoasă ca un luceafăr şi 
mândră ca o împărăteasă. 

El se făcu că n-o vede şi-şi urmă 
cântecul uitându-se însă la ea cu coada 
ochiului şi măsurând-o de sus până jos. 
Ea, văzându-l, se opri în loc, se aşeză 
binişor p-alt buştean, fără să facă cel mai 
mic zgomot şi se puse d-asculta cu poftă 
acel cântec fermecător. 

După ce sfârşi doina cea duioasă, 
Niţu începu o horă, ştii d-acelea care face 
să salte în sus lemnele şi pietrele. Zâna, 
cum o auzi, nu se putu opri d-a sări în sus 
voioasă; caprele împreună cu oile se 
puseră şi ele să danseze pe pajiştea cea 
verde, întocmai ca oamenii şi chiar 
neînsufleţitele începură să salte ca şi cum 
ar fi vrut să joace. Atunci cântăreţul se 
sculă şi el de pe buştean şi fără să 
înceteze din cântec o luă pe drumul pe 
care venise şi merse fără să se uite înapoi 
până ce intră în cuprinsurile zmeului, 
urmat fiind de zână şi de vitele sale care 
jucau întruna. 

Trecând dincolo de hotar, zâna se 
opri în loc şi strigă din băierile inimii: 

- Ah, câine de Făt-Frumos, de ce nu 
mai stătuşi o clipă? Căci cântecul tău mi-a 
rănit inima. 

Niţu nu răspunse nimic, ci-şi băgă 
fluierul în sân şi p-aci ţi-e drumul, dând 
fuga spre palat. 

Ajungând acolo nu spuse nimic 
calului, ci se duse de îmbucă ceva, îngriji 
şi de zmeu şi apoi se culcă. 

A doua zi dimineaţă plecă cu caprele 
tot spre partea moşiei zânei, îi trecu 
hotarul fără cea mai mică sfială şi 
aşezându-se pe acelaşi buştean ca şi în 
ziua trecută, începu să cânte cu îndoit 
foc. 

Zâna, auzind iarăşi cântecul, veni 
fuga de se aşeză pe celălalt buştean şi 
începu să asculte; dar, pe la mijlocul 
cântecului, Niţu se opri din cântat, 
ascunse iute fluierul în sân şi calcă cu 
piciorul pe o trestie ce zăcea pe pământ. 

-Ah! Ce făcuşi? strigă zâna sărind în 
sus plină de ciudă şi apropiindu-se de 
dânsul. 

- Spărsei fluierul că nu mai cânta 
bine, răspunse băiatul. 

- Vai de mine, ce păcat! Ce frumos 
cântai cu el! Şi nu mai poţi face altul? 

- Ba aş face dacă aş avea inimă de 
corn. 

- D-aia te vaiţi? Corni sunt destui 
prin pădurea mea. 

- O fi, dar n-are cine să-mi ajute ca 
să spintec cornul ca să îi scot inima. 

-îți ajut eu. 

- Dumneata, dar o să poţi? 
- O! O! D-asta nu purta grijă. 
- Bine, dacă e aşa, să cercăm. 

După ce roti el ochii împrejur, zări 
într-un stufiş de copaci un corn înalt şi 
groscior; şi cât te ştergi la un ochi îl 
dobori la pământ cu barda ce-o avea la 
brâu, după aceea dezlipi tulpina de crăci 
şi apoi începu să spintece tulpina de la un 
capăt până la celălalt. 

- Dar ce faci? întrebă zâna mirându- 
se de lucrul său. 

- Spintec tulpina până la jumătate şi 
apoi îl sparg astfel ca să rămâie inima 
copacului întreagă întreguliţă. Acolo să-ţi 
văz puterea dumitale cea lăudată. 

După ce spintecă buşteanul de la un 
capăt la celălalt, Niţu făcu trei pene 
țepene şi începu să le bată în 
spintecătură: 

- Acum pune mâinile şi trage vârtos! 
zise 
el, trăgând şi el dintr-o parte. 

Zâna băgă  mânuşiţele sale ca 
zahărul în despicătură şi începu şi ea să 
tragă; dar deodată băiatul scoase iute p- 
ale sale, izbi cu barda în pana cea mai 
adânc vârâtă de sări cât colo şi zâna 
scoase un țipăt groaznic de durere 
simţin-du-şi mâinile apucate în buştean. 

Atunci Niţu se întoarse spre dânsa 
râzând fără să-i pese de tipetele şi 
zvârcolirile ei de durere şi îi zise: 

- Ei, zânişoară, ia să-ţi văz puterea 
cea 
lăudată: cearcă-te de-ţi scoate mâinile din 
buştean 
ca să te văd şi eu că eşti voinică. 

-Ah, duşmane ce eşti, m-ai mâncat 
friptă, strigă biata fată plângând de 
durere. Scapă-mă şi te fac mai bogat ca 
un împărat. 

- Nu te scap decât atunci când îmi 
vei da ochii zmeului. 
- Ochii zmeului? strigă ea uitându-se 
la el lung. Se vede, sărace, că nu ştii ce 
ceri! Poate că ţi s-a urât cu viaţa. 
- Ce-ţi pasă? Dacă îţi place să scapi, 
dă-mi-i! 
- Dă-mi drumul şi ți-i dau. 
- Degrabă ţi-o fi? Spune-mi unde 
sunt, că am eu picioruşe ca să mă duc să-i 
iau. 
- Du-te dacă e aşa şi sapă la 
rădăcina stejarului din răscrucea drumului 
pe unde ai venit şi vei găsi o cutiuţă de 
argint în care sunt ascunși ochii ce cauţi. 
Niţu se duse ca vântul, dar într-o 
clipă se întoarse şi-i zise: 
- M-ai minţit, leliţă, şi cu o izbitură 


de bardă 
făcu să sară în sus a doua pană şi pe 
zână să 


scoată un țipăt şi mai sfâşietor. 

-Ah, strigă ea plângând, aibi milă de 
tine-reţele mele şi dă-mi drumul, că ţie nu 
ţi-am făcut nici un rău. 

- Lasă, că nici ţie nu ţi-a fost milă de 
bietul 
zmeu! 

-Ah, sărmane, nu ştii de cine ţi-e 
milă ţie; acel zmeu este o fiară spurcată 
care, cum te va vedea, va sări la tine ca 
să te mănânce. 

- Fie, eu voi să-l fac să vadă. 

- Dacă vrei cu orice preţ, du-te la 
palatul lui, sapă la cla din urmă treaptă a 
scării şi sub lespedea de marmură vei 
găsi cutia cu ochii. 

Niţu se duse, dar peste un ceas se 
întoarse gâfâind şi aruncă în sus şi cea 
din urmă pană, care făcu pe zână să 
scoată ţipete şi mai groaznice şi îi zise: 

- M-ai minţit şi de astă dată; dacă 
mă vei minţi şi a treia oară să ştii că am 
să te omor. 

- Acum nu te mai mint, răspunse 
zâna plângând, însă fiindcă mi-e milă de 
tineretele tale îţi zic încă o dată, bagă de 
seamă la ceea ce faci şi gândeşte-te. 

- M-am gândit, m-am răzgândit, 
strigă el, grăbeşte-te de spune, că de nu, 
unde-ţi stau picioarele îţi va sta şi capul. 

-Ascultă, dragul meu, zise zâna 
oftând, văz bine că aţa te trage spre 
pieire, dar fiindcă-ţi voi binele cu tot 
dinadinsul, căci ar fi păcat să moară un 
flăcăiandru mândru ca tine pentru o 
căzătură de unchiaş, ascultă ce-ţi spui şi 
bagă-le bine în cap. Cum va căpăta zmeul 
iarăşi vederile, se va năpusti spre tine ca 
să te mănânce; tu atunci spune-i că zâna 
e în urma paşilor tăi şi vine ca 

să-l răpuie; el se va speria şi va cere ca 
să-l ascunzi. Ridică atunci talpa casei, că 
eşti destul de puternic, vâră-l în 
ascunzătoarea de sub ea şi lasă-l acolo că 
de scăpat nu mai scapă. 
- Bine, aşa voi face, dar spune-mi întâi 
unde sunt ochii? 
- Ochii sunt sub a treia talpă despre 
soare răsare de la puţul ce se află în faţa 
palatului meu. Du-te, scormoneşte puţin în 
nisip şi o să găseşti cutia; scoate apă din 
puț, umple cutia cu apă şi, când ajungi la 
zmeu, spală locul din care s-au scos ochii 
cu apă din cutie, apoi aşază ochii la loc şi 
iarăşi spală-i cu apa ce a mai rămas. 

Băiatul plecă şi, găsind ochii, se 
duse la zmeu şi făcu aşa cum l-a învăţat 
ea, dar uită d-a se întoarce la ea ca să-i 
dea drumul. 
- Tată, tată, zise el intrând în cămara 
zmeului, ce ai face tu când ai recăpăta 
ochii? 
- Ochii mei, răspunse zmeul dând din 
cap, nu se recapătă aşa lesne, căci sunt 
nişte mâini din care nimeni nu poate să-i 
smulgă. 

- Dar dacă i-ar smulge 

cineva? 

-Asta nu e cu putință. 

- Dar dacă arfi, dacă i-aş smulge eu ce 
mi-ai 
face? 


41 


-Ah, fiul meu, să nu încerci o 
asemenea nebunie, căci te-ai pierde 
desigur şi împreună cu tine sunt şi eu 
pierdut. 

- Dar dacă nu m-oi pierde şi ţi-aş 
aduce ochii teafăr şi nevătămat şi dacă ţi 
i-aş pune la loc ce mi-ai face? 

- Te-aş mânca de bucurie. 

- M-ai mânca! strigă Niţu 
înfiorându-se, aducându-şi aminte de ce i- 
a zis calul şi zâna. 

-Adică te-aş face într-adevăr fiul 
meu, ţi-aş da bogății împărăteşti, te-aş 
sui pe tronul strămoşilor mei. 

- Atunci stai şi nu te mişca, tată, ca 
să-ţi 
aşez ochii la loc, căci sunt în mâinile 
mele. 

Auzind aceste cuvinte din gura 
băiatului, zmeul scoase un țipăt groaznic 
şi căzu ca mort pe scânduri cu faţa în 
sus. 

Niţu numaidecât scoase ochii din 
cutie, spălă faţa zmeului cu apă dintr- 
însa, aşeză ochii la loc, iar îi spălă cu apă 
şi apoi trase pleoapele la loc şi zmeul 
căzu într-un fel de amorţeală în care 
rămase adâncit mai bine de un ceas. 

Când se deşteptă zmeul şi deschise 
ochii scoase un țipăt de bucurie, începu 
să-i mişte de colo până colo şi să se uite 
în toate părţile cu 

mirare. După aceea se sculă în sus şi văzând 
băiatul în casă îi zise răstit: 

- Cine eşti tu şi ce cauţi în palatul meu? 
- Ce fel, tată, răspunse Niţu mirat., nu 
mă recunoşti? 

- A? Tu! Tu eşti, băiete? Dar ştii tu că 
eşti frumuşel şi grăsuliu! Zău că-mi vine să te 
hăpăiesc. 

Auzind aceste cuvinte băiatul, şi văzând 
că zmeul deschide o gură cât toate zilele, 
îngheţă ca şi cum ar fi intrat de şapte palme 
în pământ, dar nu-şi pierdu cumpătul, ci 
răspunse îndată: 

- Se poate, tată, căci bună hrană am 
găsit la casa ta, dar vorbeşte mai încet să nu 
te auză zâna. 

- Care zână? întrebă zmeul înfiorându- 
se. 

- Zâna de la care am furat ochii şi care 
mă urmăreşte cu foc şi urgie. 

- Şi nu mi-o spui! strigă zmeul dând din 
colţ în colţ. Ah, m-ai mâncat fript! Cine dracu 
te-a pus s-o scorneşti cu aceşti ochi care are 
să-mi răpuie viaţa? Căci cum am trăit atâta 
vreme fără de ei, trăiam eu şi d-acum încolo. 
- De unde am ştiut eu că dumneata, coş- 
cogeamite zmeul, ţi-este frică de-un cap de 
muiere? 

- Tu nu ştii ce muiere afurisită este 
aceea; să nu pierdem vremea în zadar; 
degrabă as- 

cunde-mă, vâră-mă în gaură de şarpe, ca să 
nu dea zâna peste mine. 

- Unde să te ascund? 

- Ştiu şi eu! Nu mai mă taie capul la 
nimic, mi-am pierdut cumpătul. 

- Să te ascund în închisoarea calului? 

- O, nu, ferească Dumenezeu! Aş scăpa 
din-tr-o gheară ca să caz în alta. Numai în 
tainiţa de sub talpa casei aş putea găsi 
scăpare, dar n-are cine să mă bage acolo. 

-Te bag eu, tată. 

- Tu! Poţi tu, fătul meu, să ridici talpa 
de care e sprijinită casa întreagă? 

- Să fac o cercare, dacă vrei. 

- Să te văz cât îţi poate pielea. 

Băiatul ieşi afară urmat de zmeul care 
tremura ca varga şi se uita în toate părţile, 
apucă talpa casei cu mâinile sale puternice, 
o ridică puţin în sus, talpa trosni şi casa se 
clătină niţel, dar băiatul nu slăbi deloc talpa, 
ci numaidecât se opinti ţeapăn, puse umărul 
şi talpa se ridică atât cât să se poată 
strecura un om sub ea. 

Zmeul, care dârdâia, aştepta; cum văzu 
deschizătura, se strecură pe sub tălpoi, sări 
iute în tainiţă şi până să lase băiatul talpa la 
loc zise: 

- Zâna are să mă caute nouă zile 
încheiate; tu, ca să mă hrăneşti, ia un 
jghebuleţ cu o ţeava la capăt, vâră-l pe sub 
talpă până la gura mea şi toarnă-mi lapte 
călduţ prin el. 

- Bine, aşa voi face, tată, zise băiatul 
lăsând talpa la loc. 

După ce se descotorosi de zmeu, Niţu 
alergă la cal şi-i spuse tot ce a făcut şi tot ce 
era să pată. 

- Bine că ai scăpat numai cu atât, 
răspunse 
calul; aşa păţeşte cine nu se astâmpără; pe 
dracul 
l-ai cătat, pe dracul l-ai găsit. 

- Nu e mai bine acum c-am scăpat de 
zmeu? întrebă băiatul. 

- Bine, dar nu prea, căci zmeul nu e 
mort şi dracul care n-are de lucru poate să-l 
facă să scape. Până nu l-om vedea mort 
umflat, să nu ne culcăm fără de grijă. 

- Dar cum să facem ca să omoram pe 
zmeu? 

- Lasă-l pe mâna mea, zise calul, că am 
eu ac de cojocul lui. 

- Bine, atunci ţi-l dau pe mână. 

- Deocamdată să-l mai lăsăm, căci cum 
e de îndârjit, poate să se umfle o dată şi să 
răstoarne casa; mai cuminte e să aşteptăm 
ca să-i facem de petrecanie tocmai a noua zi. 

Niţu se tinu aşadar de făgăduiala ce 
dăduse zmeului, făcu un jgheab care 
mergea până la gura lui, îi turna pe el 
lapte călduţ dimineaţa şi seara, dar din 
ce în ce-i da mai câte puţin. 

Deocamdată zmeul nu băgă de 
seamă şi nu se plânse, fiind mulţumit, de 
frica zânei care-l făcea să tresară şi să 
îngheţe la auzul celui mai uşurel zgomot; 
dar de la a şasea zi el începu să ceară 
mâncare mai multă, că a slăbit, însă 
băiatul îi răspunse că zâna, înfuriată de 
renghiul ce i s-a jucat, a pus mâna pe toate 
caprele şi numai două dintre ele au putut 
să scape ca să nu-l lase să moară de 
foame. 

într-acea zi zmeul vorbi cu glas 
ţeapăn, dând să se înţeleagă că era încă 
voinic, dar a doua şi a treia zi începu să 
miorlăie întocmai ca o pisică moartă de 
foame. 

-Acum este vremea, zise calul. 

A doua zi, când se duse Niţu să-i 
ducă de mâncare, zmeul îi zise: 

- Copilule, fă ce-oi face de-mi dă 
mâncare mai multă şi laptele ceva mai 
călduţ ca să prinz putere, căci a sosit 
vremea ca să scap din închisoare şi aş voi 
ca să-ţi dau şi eu puţin ajutor puind 
spinarea spre a ridica astă namilă de bârnă. 

-Aşa voi face, tată, fii fără grijă, 
răspunse băiatul intrând în casă. 

Aşa şi făcu Niţu; peste un ceas veni 
cu un cazan plin cu lapte în clocote şi 
începu să-l toamne pe jgheab. Zmeul, 
flămând cum era, sta cu gura căscată şi 
înghiţi acel lapte clocotit fără să poată să 
se dea înapoi, căci nu avea loc de 
strâmtoare nici să strige sau să închidă 
gura, că laptele curgea întruna şi îl oprea 
să strige. 

Durerile ce simţi fură atât de 
cumplite, încât îl făcură să scoată nişte 
ţipete răguşite şi să se zbuciume şi cu el 
se clătină casa întreagă. 

După ce sfârşi laptele el abia putu să 

strige. 

-Apă! 

- Ce, te-ai fript? întrebă băiatul. 

-Apă, apă, repetă zmeul urlând. 

-Acuşica, acuşica; alerg spre casă ca 
să-ţi aduc, răspunse băiatul. 

După câteva minute, Niţu se întoarse 
cu un ceaun în mână şi turnă pe jgheab 
ceva alb şi strălucitor ca argintul. Era 
plumb topit. Zmeul înghiţi cu nesaţ astă 
băutură ucigătoare şi numaidecât casa se 
cutremură cu putere, încât căzu un colţ 
împreună cu o parte din învelitoare; după 
aceea se auzi un trosnet îngrozitor şi o 
plesnitură 

şi mai îngrozitoare. Palatul căzu grămadă 
peste locul în care zăcea zmeul şi şiroaie 
de sânge negru începură să se prelingă pe 
sub talpa casei. 

-A crăpat necuratul! strigă calul. 
Acum nu mai avem de ce mai sta aici; 
haidem să ne luăm lumea în cap. 

- Haidem, răspunse Niţu. 

Palatul zmeului căzuse, dar nu tot; 
cămările în care erau închise comorile şi 
bogăţiile zmeului rămaseră nevătămate şi 
se dărâmară numai ocniţele cele goale în 
care îşi mâncase bietul Niţu amarul în cei 
mai frumoşi ani, adică aceia ai tinereţii, 
îngrijind şi hrănind ca p-un pui orb pe 
zmeul cel trufaş. 

După astă întâmplare, Niţu alergă 
spre cămările cele zdravene, îşi umplu 
sânul cu pietre preţioase, îşi făcu o 
boccea groasă din cele mai frumoase 
haine şi încalecă pe cal. 

Fratele zmeului, în loc d-a merge ca 
toţi caii pe drumul cel mare ce şerpuia pe 
sub copacii pădurii, îşi făcu vânt spre 
slava cerului şi zbură spre soare-răsare, 
şi merse, merse prin ăl nemăsurat 
văzduh cât ţinu ziulica de mare fără să se 
oprească undeva ca să-şi momească 
foamea. Tocmai după scăpătatul soarelui 
începu să se 

coboare spre pământ şi, când se cobori, se 
văzu la poarta unui oraş mare şi mândru, în 
mijlocul căruia strălucea în sfinţitul soarelui 
turlele de argint ale unui palat împărătesc. 
Intrând în oraş, calul îi zise: 

- Stăpâne, te-am adus aici ca să te 
căpătuiesc. 

- Ce fel, prietene? întrebă Niţu. Din 
starea ce a rămas de la zmeu eu nu am nici o 
parte? 

- Ba da, toată e a ta, dar omului nu-i 
trebuie numai stare ca să fie pe deplin 
căpătuit, ci şi o nevastă mândră şi cuminte, 
căci nevasta bună e comoară în casa omului, 
pe când cea rea, de-ar aduce bărbatul cu 
carul, şi ea ar risipi prin urechile acului, tot 
s-ar alege de casă praful şi pulberea. 

- Şi aici se află ursita mea? 

- Da, într-acele palaturi strălucitoare. 
Vezi aceşti voinici mândri şi strălucitori care 
îşi aleargă caii în toate părţile? Toţi sunt 
feciori de Împărați şi viteji de care s-a dus 
pomina în toată lumea. Ei s-au adunat aci, 
căci împăratul acestor locuri a făgăduit că 
viteazul care va birui în alergarea cailor, în 
jocul inelelor şi va prinde mărul de aur pe 
care-l va arunca fata lui de la fereastră de 
sus, va lua de soţie pe fiică-sa, care e o 
minune în frumuseţe şi înţelepciune. 

- Şi tocmai pe mine m-ai găsit ca să 
mă lupt cu atâţia fii de împărați şi de viteji 
şi să capăt mărul de aur? 

- Da, şi ca să-i întreci pe toţi, am să 
te fac să fii iubit de împărătiţa nu numai 
pentru hainele şi bogăţiile tale, ci pentru 
tine singur. Am să te fac urât şi sărăcăcios 
şi cu toate astea să moară fata împăratului 
după tine. 

-Astea sunt basme. 

- Oi trăi şi oi vedea. 

Intrând în mijlocul oraşului nu mai 
puteai să umbli pe străzi de mulţimea de 
bogătaşi ce mişuna de colo până colo, 
îmboldindu-se. Oraşul părea că se află în 
ajunul unei sărbători şi mai c-aşa era, 
căci a doua zi era să aibă loc, în 
marginea oraşului, acea alergare de cai la 
care avea să ia parte cei mai frumoşi 
feciori de domni şi de împărați, care 
veniseră din toate părţile spre a fi 
încoronați de împăratul acestor locuri şi 
de fiica sa. Pe străzi, din zori de ziuă, nu 
mai era cu putinţă să umble cineva de 
înghesuială, căci la astă privelişte 
frumoasă se adunase toată lumea dim- 
prejur şi veniseră mulţi din părinţii 
tinerilor să fie de faţă la izbânda lor. 

Niţu, călare pe calul său, intră într- 
un han, nebăgat în seamă, îmbucă ceva, 
dete calului 

grăunţe din destul şi apoi se culcă. A 
doua zi se sculă dis-de-dimineaţă, apucă şi 
el ca toată lumea calea spre câmpia din 
marginea oraşului şi merse până la locul 
de alergare. Ajungând acolo el nu se 
aşeză ca toată lumea în rândul privitorilor, 
pe marginea locului însemnat pentru 
alergarea cailor, ci intră chiar în locul 
hotărât pentru alergători. 

Văzându-l că se aşază şi el într-atâţi 
mândri voinici cu haine strălucitoare şi 
cu cai de mare preţ, el care purta nişte 
haine care nu băteau deloc la ochi, care 
încăleca o răpciugă de cal, slabă şi 
spetită, şi care când îşi dete coiful jos din 
cap lăsă să se vază o ţeastă de cap fără fir 
de păr pe dânsul, toată lumea începu să-l 
huiduiască şi să strige, care mai de care: 

- lată-l pe Cheleş împărat! 

Nobilii  alergători se  supărară 
văzându-se alături cu asemenea om 
sărman, dar nu putură să-l depărteze că 
aşa era porunca împărătească: să ia parte 
la întrecere toţi care s-or bizui că pot să 
biruiască. 

Cheleş împărat, căci de acum încolo 
aşa-l vom numi, nu se supără văzând pe 
toţi tinerii cei strălucitori că-i întorc 
spatele, ci se aşeză la urmă de tot şi, când 
porniră caii, el nu se repezi în goana 

cea mare cum făcuseră ceilalţi, ci porni în 
trapul cel mic, astfel că într-o clipă se văzu 
rămas mult în urmă. 

- lată, Cheleş împărat e gata de-a 


lua 
coroana din mâna împărătiţei! Cheleş 
împărat a 


întrecut în neputinţă pe cei mai nevoiaşi! 
Bravo, 

Cheleş împărat! strigă mulţimea bătând 
din palme 
şi luându-l în bătaie de joc. 

Ei râseră şi făcură chef, dar nu multă 
vreme, căci gloaba se schimbă în 
armăsar în văzul tuturor, sângele i se 
aprinse, ochii i se înflăcărară, din nări 
începu să-i iasă scântei de foc, picioarele 
începură să se arunce înainte cu 
repeziciune ca şi cum ar fi zburat şi din 
cel din urmă se văzu trecând pe lângă 
toţi biruitorii săi şi ajungând la ţintă cel 
dintâi. Ast sfârşit neprevăzut uimi pe toată 
lumea şi când văzu pe neaşteptatul 
biruitor întorcându-se la tronul 
împărătesc încoronat de însuşi mâna 
împărătiţei, din toate piepturile izbucni 
strigătul: 

- Trăiască Cheleş împărat! 

Tuturor le era silă să se uite spre 
acest tânăr cu capul chel, tuturor le era 
urât, căci îi sta rău de pomină, dar 
împăratului i se păru şi mai urât; numai 
fetei sale nu-i păru aşa de pocit; dim- 
potrivă, când mâna sa atinse capul lui ca 
să-i puie 

coroana pe frunte, mâna începu să-i 
tremure şi simţi ca un fior rece că-i trece 
prin trup. 

Lumea îl petrecu apoi în alai până la 
locuinţa sa, unii  minunându-se de 
biruinţa lui şi cei mai mulţi luându-l în 
bătaie de joc, apoi după ce mai strigară şi 
mai râseră câtva, se împrăştiară. 

Rămâind singur, Niţu începu să 
plângă de necaz şi să arunce cât colo 
băşica de bou ce avea în cap, dar calul îl 
opri şi-l mângâie zicându-i: 

- Nu te întrista, căci numai cu chipul 
acesta ai putut să atragi spre tine 
privirea împărătiţei! Ce-ţi pasă de toată 
lumea dacă ea a tresărit când te-a atins? 
Mergi înainte cu curaj şi cu nădejde, căci 
vei birui! 

A doua zi avu loc lupta cu inelele, 
chiar în curtea palatului împărătesc; 
tinerii feciori de împărați se întrecură 
care mai de care să capete coroana 
biruinţei; lumea iarăşi râse de Cheleş 
împărat, dar şi de astă dată tot el rămase 
biruitor şi luă coroana din mâna 
împărătiţei care, când se atinse de el, 
tremură şi mai tare şi se îngălbeni puţin. 

Pân-aci împăratul râse de Cheleş 
împărat, şi luă în glumă îndrăzneala lui 
de-a se lupta cu atâţia feciori de împărați 
ca să capete pe fiica sa de nevastă, dar 
după ce văzu şi văzu că el pân-aci 

a bătut pe toţi potrivnicii lui, începu să se 
teamă că poate să biruiască şi a treia oară şi 
atunci legea îl îndatora să-l facă ginere dacă 
fiică-sa nu se va împotrivi. 

Deşi nu-i dădu deloc prin cap că fiică-sa 
va primi bucuros ca să aibă de bărbat o aşa 
schi-lodenie de om, totuşi trimise un om 
credincios al lui ca să se ducă la hanul unde 
se afla flăcăul cel biruitor, ca să-i dea oricâţi 
bani va cere, numai să plece şi să nu ia parte 
la lupta cu mărul de aur; dar trimisul său se 
întoarse înapoi fără de ispravă, spuindu-i că 
Cheleş, cu toată sărăcia lui, n-a vrut să 
primească oricâţi bani i-ar da. 

A treia zi fu şi cea din urmă luptă; 
feciori de împărați se adunară în curtea 
palatului cu mult mai înainte de ceasul 
hotărât pentru luptă, înveşmântaţi în hainele 
cele mai strălucitoare şi începură să-şi joace 
caii pe sub ferestrele împărătiţei, până să 
sosească ceasul de luptă; lumea, asemenea, 
începu să se adune şi să caşte gura spre aşa 
mandreţe de privelişte şi chiar cei de la 
curtea împărătească se iviră în balconul de 
unde împărătiţa avea să arunce mărul; 
nicăieri nu se vedea Cheleş şi toată lumea se 
întreba ce s-a făcut frumosul luptător? 

Ceasul hotărât de luptă nu sosise, cu 
toate acestea împărătiţa se ivi în balcon şi 
dete semnul de începere. Tinerii se făcură 
roată sub balcon, împărătiţa aruncă 
mărul în jos, toţi se repeziră în goana 
cailor şi cu săbiile scoase ca să prinză 
mărul în zbor crestându-l cu ascuţişul 
săbiei, dar nici unul nu-l nimeri şi mărul 
căzu în praf. 

Slujitorii împărăteşti luară mărul de 
jos şi-l duseră iarăşi sus; împărătiţa îl 
aruncă a doua oară, dar şi de astă dată 
mărul nu fu norocit. Când fu dus spre a fi 
aruncat pentru a treia oară, se auzi un 
zgomot mare în mulţime şi din toate gurile 
ieşi cuvântul: 

- Cheleş împărat! 

într-adevăr băiatul venea într-o fugă 
şi se vâri în mulţimea de luptători tocmai 
în minutul în care împărătiţa arunca 
mărul pentru a treia oară. 

De astă dată mărul nu căzu pe jos, ci 
rămase spânzurat în văzduh aninat de 
sabia lui Cheleş, care-l spintecase mai 
până la mijloc. Văzând această minune, 
toată lumea începu să bată din palme şi 
să strige: 

- Să trăiască Cheleş împărat, ginerele 
împă 
ratului nostru! 

Feciorii de împărați şi împăratul 
plesneau de necaz şi se uitau spre 
împărătiţa ca să o auză 

zicând că nu vrea să ia de bărbat asemenea 
pocitanie; dar pe neaşteptate împărătiţa 
se dete jos din balcon şi, coborând în 
curte, zise tatălui său: 

- Tată, primesc de bărbat pe acela ce 
mi-a hotărât Dumnezeu şi vrednicia sa. 

- Ce fel, fata mea, strigă împăratul 
spumegând de mânie, primeşti tu să fii 
soţia acestei pocitanii de om? 

- Da, tată. 

- Gândeşte-te, fata mea, la pasul ce 
faci. 

- M-am gândit, tată. 

- Dacă e aşa, fie precum vrei; du-te 
cu el unde-ți place, dar să ştii că fata mea 
nu mai eşti. Te dezmoştenesc şi te 
părăsesc măcar de te-aş vedea murind de 
foame. 

- Bine, tată, aşa să fie, dacă astfel ți- 
este voia, răspunse fata apucând mâna 
bărbatului său şi ieşind apoi cu fruntea 
sus din curtea palatului părintesc. 

De a doua zi curtea împărătească 
începu să se golească de mândrii feciori 
de împărați şi în trei zile nu mai rămase 
picior de om străin. Niţu se cunună cu 
fata împăratului, într-o bisericuţă mică, 
fără de nici un zgomot şi împăratul se în- 
chise în palaturile sale şi îşi puse cenuşă 
pe cap 

ca şi cum i-ar fi pierit un neam de aproape 
de necazul ce-i pricinuise fiica sa c-a prins 
bucuros să se mărite cu un mojic. 

Tânăra pereche stătu câtăva vreme cum 
putu şi unde putu, dar pe urmă se aşeză într- 
un bordei ce-şi clădi pe un maidan din 
vecinătatea palatului şi începu să-şi câştige 
pâinea cu munca mâinilor sale. împărătiţa 
uită că era fată de împărat şi de dragostea 
bărbatului său, cât era ziulica de mare, nu 
mai sta la un loc: făcea pâine, gătea bucate, 
cosea haine, mătura, deretica, în sfârşit era 
cu desăvârşire o femeie harnică şi ţinea casa 
sa dichisită ca o oglindă. 

Ce nu face dragostea? 

Bordeiul lor era drept în faţa porţii celei 
mari a palatului. împăratul, aflând că fiică-sa 
sta în-tr-însul, voi s-o mute într-alt loc şi să-i 
dea o casă mai bună, unde s-o îngrijească 
mai bine, nevoind să dea ochi cu sărăcia sa 
când va ieşi la plimbare; dar nu fu chip ca s- 
o înduplece. Fu dar silit să lase în părăsire 
poarta cea mare şi să iasă pe poarta din dos. 

în sfârşit sosi şi iama, o iarnă grea şi 
friguroasă; cât ţinu vara, băiatul trăi cum 
trăi, târâş-grăpiş, dar când veni alba în 
sat şi nu mai fu chip 

de muncă, sărăcia începu să-şi arate colții 
şi prin casă să nu se găsească de nici 
unele. El se arătă foarte deznădăjduit, dar 
împărătiţa, în loc de-a face ca el, începu 
să-l încurajeze şi să-i zică: bun e 
Dumnezeu. 

într-o zi, când frigul era mai simţitor 
ca oricând şi în bătătură n-avea nici băț 
de lemn, împărătiţa se îmbrăcă cu ce 
găsi mai gros prin casă şi se duse la curte 
ca să roage pe tatăl său să-şi facă milă s-o 
ajute dacă nu ca pe fiica sa, cel puţin ca 
pe cel din urmă argat al său; dar 
împăratul îi trimise vorbă că n-are fată, 
fiica sa fiind de mult moartă, şi dete 
poruncă să dea afară în brânci pe 
cerşetoare. 

Vătaful de curte văzând asemenea 
neomenoasă purtare din partea 
câinosului de tată şi văzând pe fosta sa 
stăpână ieşind din casa tatălui său cu 
lacrimile pe obraz cât pumnul, i se făcu 
milă de dânsa, umplu o căruţă cu lemne, 
altă căruţă cu merinde şi le duse pe 
bătătura bordeiului şi le lăsă acolo fără să 
spuie de unde erau. Ast ajutor şi altele, 
aduse mai apoi asemenea pe furiş, scăpară 
pe bieţii tineri de lipsă şi-i făcură să treacă 
iarna cu bine. 

Cum dete în primăvară, un vecin 
puternic se ridică cu război împotriva 
tatălui împărătiţei şi 

năvăli în cuprinsurile sale. împăratul umblă 
de colo până colo ca să-şi strângă ostile şi să 
capete ajutoare, dar ostile sale erau prea 
puţine şi din împărații care-i juraseră de 
atâtea ori prieteşug şi benchetuiseră cu el la 
masă, nu vru nici unul să-i dea un om măcar. 
Neavând fecior ca să-l pună în fruntea 
oştilor sale şi nici un boier din cei pricepuţi 
într-ale războiului, împăratul trimise pe la 
toţi feciorii de împărați care fuseseră în vară 
la curtea sa spre a se lua la întrecere şi-i 
rugă pe fiecare ca să se pună în capul oştilor 
sale; dar nici de astă dată n-avu noroc. 
Tocmai când se crezu mai părăsit şi mai 
urgisit de toată lumea, auzi că un oştean ne- 
cunoscut, îmbrăcat de sus până jos într-o za 
groasă de argint şi cu obrăzarul coifului 
lăsat în jos, ceru voie împăratului ca să se 
pună în fruntea oştilor sale, fără însă să 
spună cine era. 
împăratul, aflând că duşmanul se apropia 
întruna şi era mai gata să-i înconjoare 
oraşul, îi dădu voie şi necunoscutul plecă 
cu ostile chiarîn acea zi şi a doua zi de 
dimineaţă se izbi cu duşmanul. Izbitura 
fu neaşteptată: duşmanul, deprins de-a 
înainta fără să întâmpine împotrivire, fu 

apucat fără de veste, dar totuşi se război 
vârtos  ştiindu-se tare în număr şi în 
bărbăţie. Deşi în cele dintâi minute 
vrăjmaşii fură foarte tulburaţi şi zăpăciţi de 
nu ştiau ce fac, în cele din urmă îşi veniră 
în fire şi mai ar fi dovedit ostile 
împăratului dacă n-ar fi avut în fruntea lor 
pe necunoscutul oştean. 

Acesta intră cu sabia în mână în 
mijlocul duşmanilor, culcă la pământ ca 
secerătorul spicele toată fiinţa vie ce 
întâlnea în cale şi împrăştie ca pleava 
orice împotrivire întâmpina. Văzând că 
nimeni nu putea să se măsoare cu dânsul şi 
orice împotrivire rămânea fără de folos, 
căci izbiturile cele mai cumplite nu puteau 
nici măcar să-l cresteze, luptătorii 
începură să fugă cu sutele îndată ce-l 
vedeau ivindu-se şi-l lăsară să zboare în 
voie cu groaznicul său cal peste stârvurile 
celor căzuţi de la un capăt la celălalt al 
câmpului de bătălie. 

Pilda harnicului căpitan făcu pe 
ostaşii împăratului să se ruşineze şi să se 
pună şi ei pe lucru cu bărbăţie, astfel că 
până la asfinţitul soarelui izbutiră să 
dovedească cu totul pe duşmani şi să 
robească chiar pe împăratul lor. 

A doua zi de dimineaţă, biruitorii 
intrară în oraş încărcaţi de prăzi şi 
înaintea lor îşi juca calul groaznicul 
străin. 

împăratul, urmat de tot norodul, ieşi 
întru întâmpinarea lor până la poarta 
cetăţii şi dându-se jos din trăsura 
împărătească, se repezi să cuprindă în 
braţe pe mântuitorul său. Atunci el îşi 
scoase coiful din cap şi, văzându-l, toţi 
strigară: 

- E Cheleş împărat! 

Văzând o asemenea purtare de la 
acela pe care l-a lăsat să moară de foame 
în puterea iernii, împăratul fu cuprins de 
înduioşare şi de mustrare de cuget, uită 
cine era şi înaintea cui era şi căzu în 
genunchi, în praf, podidindu-l plânsul. 

Niţu sări iute de pe cal şi luând pe 
bătrân în braţe îl sui repede în trăsură, 
încalecă şi el şi intrară în oraş urmaţi de 
ostăşime şi norod. 

în oraş, casele toate erau împodobite 
cu steaguri şi covoare, lumea era 
grămadă pe dinaintea prăvăliilor, la 
ferestre şi chiar pe case stau grămadă fel 
de fel de oameni şi toţi cum îl vedeau 
strigau: 

- Ce frumos tânăr! Păcat că e chel! 

Ajungând în dreptul palatului, ieşi 
din  bordeiul  sărăcăcios  împărătiţa 
îmbrăcată în nişte haine numai aur şi 
pietre scumpe şi, încălecând şi ea pe un 
cal alb ca zăpada, se aşeză în rând cu 
bărbatul său şi intră în curtea palatului. 

Acolo era Îmbulzeală şi mai mare, 
boierii şi  bogătaşii împărăției, care se 
ascunseseră când ţara era în primejdie, 
ieşiră ca ciupercile la iveală îndată ce 
trecu primejdia şi alergară înghesuindu-se 
ca să ia parte la praznicul şi petrecerile 
biruinţei. Acolo se aflau mai toţi aceia ce 
râseseră de bietul băiat chel. 

Niţu, văzându-i că dau năvală cu aşa 
mare sârguinţă, se uită lung la ei şi până 
să nu desca-lece puse mâna la cap, apucă 
băşica şi după aceea o trase cu putere şi 
frumosul său păr căzu inele pe latul său 
spate şi făcu pe toţi privitorii să scoată un 
țipăt de mirare şi pe nevastă-sa, care nu 
era mai puţin mirată, să-l sărute cu poftă 
de faţă cu toată lumea. 

împăratul, de bucurie, sărbători din 
nou cununia fiicei sale cu mântuitorul 
tronului său, îl puse însuşi pe tronul 
strămoşilor săi şi-l înfăţişă la toată lumea 
ca pe urmaşul şi  moştenitorul său. 
Banchetul şi veselia ţinură o săptămână 
încheiată. 

După ce se sfârşiră petrecerile şi 
veseliile, Niţu se duse la împăratul şi-i 
zise: 

- Tată, m-ai crezut că sunt sărac, 
află că sunt poate mai bogat ca măria-ta; 
m-ai crezut că sunt un nemernic de pe 
drum, află că am şi eu o 

împărăție mult mai mare ca a înălţimii 
tale. Ai crezut iarăşi că sunt o pocitanie de 
om, vezi că şi la chip sunt om ca toţi 
oamenii. M-am prefăcut sărman, sărac şi 
urât ca să-mi găsesc o nevastă care să mă 
iubească numai pentru mine şi 
Dumnezeu m-a învrednicit ca să dau 
peste comoara ce visam, adică peste 
nevastă după inima mea; acum dă-mi voie 
ca să mă duc să-mi aduc şi eu bogăţiile şi 
să-mi văd părinţii. 

împăratul, auzindu-l vorbind astfel, 
rămase  încremenit şi-i dădu voie 
numaidecât. A doua zi, Niţu plecă 
împreună cu nevasta sa. 

Calul plecase mai dinainte; el se 
dusese de dăduse drumul zânei din 
trunchiul copacului care-i ţinea mâinile 
strânse în crăpătura lui şi, prin ajutorul 
ei, el se schimbă iarăşi în om cum îl lăsase 
Dumnezeu; tot cu ajutorul ei scoase 
oraşul din baltă unde îl cufundase vrăjile 
sale, învie toţi oamenii din oraş şi apoi 
puse o mulţime de lucrători ca să 
clădească din nou palatul zmeului şi să-l 
facă mai mândru şi mai mare de cum 
fusese întâi. 

După ce-l isprăvi şi îl împodobi cu 
toate scumpeturile numai în câteva zile, 
trimise trăsura cea frumoasă care era 
numai aur, pietre scumpe şi mătase albă, 
trasă de şase cai albi ca laptele, 

ca să aducă pe stăpânul acelor locuri, 
adică pe fratele său de cruce, şi el puse a 
rândui de cele trebuincioase pentru a se 
cununa şi dânsul cu zâna cea frumoasă. 

Niţu sosi într-o zi cam pe la nămiezi 
şi, cum ajunse, plimbă pe tânăra 
împărăteasă prin toate locurile pe unde 
îşi petrecuse el anii copilăriei, prin casele 
cele mândre care erau unele mai gătite 
decât altele, prin pădurea cea mare şi 
stufoasă şi chiar prin marginea lacului, 
unde rămase şi el încremenit când văzu 
în locu-i un mândru oraş plin de lume. 

Când vru s-o ducă să vază şi caprele, 
află că şi ele se schimbaseră la înfăţişare 
şi se făcuseră nişte domniţe care de care 
mai frumoase. 

Peste trei zile se cunună fratele 
zmeului care purtase atâta amar de ani 
chipul de cal, cu zâna cea frumoasă şi se 
aşeză în cuprinsurile ei fără ca să 
primească o palmă de pământ din moş- 
tenirea fratelui său, pe care o lăsă întreagă 
aceluia ce o căpătase prin vrednicia sa. 
Fetele fură şi ele măritate cu boierii cei 
mai de frunte ai oraşului şi după ce se 
alcătuiră bine toate şi lăsă pe toţi cu bine, 
Niţu îşi luă nevasta şi suindu-se într-o 
căruţă, mai puţin bătătoare la ochi, plecă 
spre satul său. 

Unchiaşul, după plecarea băiatului său, 
nu scăpă de cloanţa babei; ea, cum se văzu 
scăpată de dânsul, stărui şi izbuti să-i aducă 
în casă în locul său un nepricopsit de nepot, 
pe care gurile rele îl făceau că era chiar 
copilul său. 

Acest bezmetic, care nu-şi găsise bine 
capul pe nicăieri, amări foarte mult viaţa 
bietului unchiaş, căci se puse să risipească 
averea lui şi izbuti să-i înghită cu nesaţ şi 
caprele şi vacile şi bivoliţele, până şi boulenii 
de la jug şi să-l facă din fruntaş să ajungă în 
sapă de lemn. 

După ce-i văzu  lefteri de tot, 
vagabondul îşi luase lumea în cap şi plecase 
pe aci încolo, ceea ce făcu pe babă să crape 
de ciudă şi unchiaşul, după ce rămase văduv, 
să  înghită cu multă nevoie amarul 
singurătăţii. Atunci îşi aduse el aminte de 
copilaşul lui şi-l cuprinse un dor cumplit, 
care-l puse pe foc să-l găsească din pământ, 
din iarbă verde. De multe ori se cercase el 
să-l caute, de multe ori bătătorise el în cruciş 
şi în curmeziş pădurea în care îl năpustise, 
dar degeaba. 

Tocmai când pierduse cu totul 
nădejdea, tocmai când lacrimile îi 
întunecaseră ochii, tocmai când mila 
vecinilor nu mai vrea ca să îi dea mână de 
ajutor, se pomeneşte că se opreşte o căruţă 

mândră la poarta bordeiului său şi din ea 
se coborâră doi tineri frumoşi ca nişte 
sori. 

Aceşti necunoscuţi, cum intrară în 
sărmana lui colibă, se agăţară de gâtul lui 
şi începură să-l sărute şi să-l mângâie fără 
să se îngreţoşeze de hainele lui cele 
rupte şi murdare. 

Unchiaşul deocamdată se miră, dar 
aflând că acel tânăr mândru era fiul cel 
gonit, pentru care vânturase toată ţara fără 
să-i dea de urmă, îl podidiră lacrimile şi 
plânse multă vreme. După ce se potoliră 
lacrimile, Niţu voi să ia cu sine pe tatăl 
său, dar el se împotrivi foarte zicând că 
vrea să moară în pace în satul în care s-a 
născut şi şi-a îngropat nevestele. 

Văzând că nu poate să-l înduplece, 
Niţu îi dete bani ca să-şi facă din nou o 
casă potrivită cu dânsul, îi umplu bătătura 
cu vite şi îi umflă punga bine ca să nu mai 
ducă lipsă în viaţă şi pe urmă îşi luă 
rămas bun de la tatăl său şi se întoarse în 
împărăţia socrului său pe care o 
împreună cu a zmeului. Şi trăiră şi el şi 
soţia sa până la adânci bătrâneţi, 
împărăţind înţelepţeşte şi lăsând pilde 
frumoase copiilor săi. 


POVEŞTI PERSANE 


înțeleptul Bu-Ali, Diavolul şi prinţesa 


CU MULT TIMP ÎN URMĂ, trăia într- 
o ţară un şah. în afară de o singură şi 
frumoasă fată, el nu mai avea alţi copii. 
Printre slujitorii şahului era şi o bătrână, 
al cărei fiu, pe nume Bu-Ali, învățând 
ştiinţe felurite, a ajuns mare înţelept. 

într-o zi, Bu-Ali se duse la palat să-şi 
vadă mama şi acolo, întâmplător o zări pe 
fata şahului, care se plimba prin grădină, 
adunând flori. Nu cu o inimă, ci cu o sută 
se îndrăgosti Bu-Ali de ea şi-i spuse acest 
lucru mamei sale. 

- Ai înnebunit, se îngrozi bătrâna. 
Cum e cu putinţă să te îndrăgosteşti 
tocmai de prinţesă? Să-ţi iasă aceste 
gânduri din cap! Nimic bun nu te poate 
aştepta. 

Bu-Ali nu-i răspunse nimic bătrânei 
sale mame şi de atunci, în fiecare zi, de 
dimineaţa până seara, stătea în faţa 
palatului până când îl 

văzu chiar măritul şah. Şi atunci îl chemă 
şahul pe vizir şi-i porunci: 

- Du-te şi vezi ce vrea Bu-Ali, că de la 
prima 
rază de soare şi până la asfinţit stă 
nemişcat în 
faţa palatului. 

Vizirul se apropie de Bu-Ali şi-l 
întrebă de ce stă acolo. lar Bu-Ali îi 
spuse: 

- Sunt îndrăgostit de prinţesă şi 
vreau să 
mă însor cu ea, orice s-ar întâmpla. 

Vizirul îi repetă şahului marea 
dorinţă ce-o avea Bu-Ali. Auzind acestea 
şahul se mânie, chemă o slugă şi-i dădu 
ordin: 

- Alungă-l pe acest om din oraşul 
nostru şi spune străjilor de la porţile 
cetăţii să nu-i dea voie să se mai întoarcă 
aici vreodată. 

- Voi face întocmai precum aţi 
poruncit! îl încredința sluga. 

Şi, luând de căpăstru măgarul lui Bu- 
Ali, îi scoase pe amândoi afară din oraş, 
poruncind totodată străjilor dorința 
şahului. 

Amărât şi cu inima zdobită, Bu-Ali luă 
calea pustiului. Merse el cale lungă, 
când, pe neaşteptate, îi ieşiră în drum 
şapte, opt călăreţi. Apropiindu-se, Bu-Ali 
îi întrebă: 

- Cine sunteţi şi unde mergeţi? 

- Venim dintr-o ţară îndepărtată să-l 
luăm 
la şahul nostru pe înțeleptul Bu-Ali. 

Numai ce-şi spuse numele, şi călăreţii şi 
puseră o şa scumpă pe unul dintre cai şi-l 
ajutară pe Bu-Ali să încalece. Şi cu mare alai 
îl duseră pe Bu-Ali în ţara lor. 

Văzându-l, şahul cel străin, în semn de 
adâncă preţuire, se ridică în picioare şi 
porunci slugilor să-i aducă lui Bu-Ali un tron. 
Bu-Ali se miră de atâta cinstire. Când se 
terminară toate urările de bun venit, şahul i 
se plânse lui Bu-Ali: 

- De un an întreg sufăr de mari dureri 
de 
cap. Câţi tămăduitori m-au văzut până acum, 
nici 
unul nu m-a putut vindeca. Toţi într-un glas 
mi-au 
răspuns: „Noi nimic nu putem face. Singurul 
om 
care te poate ajuta este înțeleptul Bu-Ali". De 
aceea am trimis după tine. 

Nu apucă şahul să-şi termine vorba, că 
Bu-Ali şi chemă o slugă. 

- Să mi se aducă un lighean! 

Şi slugile aduseră îndată un lighean 

de aur. 

Bu-Ali îşi scoase de la cingătoare un 
brici şi-l tăie pe şah chiar pe frunte. 

Nu după mult timp, el opri scurgerea 
sângelui, iar şahului, imediat îi trecu 
durerea. 

Şi se bucură şahul şi-i dărui lui Bu- 
Ali o sută de galbeni, un cal iute cu o şa 
care avea scările din aur şi-l rugă să 
rămână la palat. 

- Nu, eu trebuie să mă întorc acasă! 

- După cum am auzit, se împotrivi şahul 
cel străin, îţi este oprită întoarcerea în 
oraşul tău, iar străjile te vor împiedica s-o 
faci. Doar ai fost alungat de stăpânul acelor 
ţinuturi. Gândeşte-te singur, unde vrei să te 
duci? 

- Ştiu o vorbă, îi răspunse Bu-Ali: 
dimineaţa e altfel decât seara; sau moare 
măgarul sau stăpânul lui. Sau moare şahul, 
sau marele vizir, sau amândoi. 

Şi Bu-Ali porni la drum, trecând prin 
bazar cu gândul de a-i cumpăra mamei 
sale în dar un cazan de aramă. Abia 
trecu de porţile oraşului şi nu străbătuse 
decât un drum foarte scurt că cerul se 
acoperi deodată de nori şi începu să 
plouă cu găleata. 

Bu-Ali se grăbi să-şi dezbrace hainele şi 
să le bage în cazan, punându-i capacul. 
Numai ce a stat ploaia şi Bu-Ali îşi scoase 
hainele din cazan şi se îmbrăcă. 

Nu apucă bine să-şi pună veşmintele pe 
el, când pe neaşteptate apăru Diavolul. 
Scaraoţchi 

rămase foarte mirat văzând că Bu-Ali nu 
e ud deloc, deşi plouase foarte mult. 

- Cum se face că nu te-a atins ploaia? 
Eu, cu toată viclenia şi iscusinţa mea, tot 
m-am udat. De unde ai învăţat această 
şiretenie? 

- Eu am învățat un lucru foarte bun, 
răspunse Bu-Ali. 

- Spune-mi-l şi mie! se rugă 
Diavolul, crezând că-i vorba de o taină. 

- Degeaba, n-am să ţi-l spun! se 
împotrivi Bu-Ali. 

Mult se tocmiră ei şi, până la urmă, 
Bu-Ali îi grăi lui Scaraoţchi: 

- Toată taina e în acest cazan! 

- Atunci dă-mi mie cazanul acela, 
stărui Diavolul. 

- Bine, mă învoiesc, dar, în schimb, 
dă-mi cartea ta cu taine. Numai atunci îţi 
voi da şi eu cazanul. 

Diavolul se gândi puţin: „Tot ce e 
scris în această carte ştiu pe dinafară. Mai 
mult nu-mi mai trebuie. Am să-i dau cartea 
şi-am să iau cazanul". Şi-i dădu cartea cu 
taine lui Bu-Ali, primind în schimb 
cazanul. întrebând despre însuşirile pe 
care le are, Bu-Ali îl lămuri: 

- Cum vezi că începe să plouă, 
scoate cât 
mai repede hainele de pe tine, ascunde- 
le în 
cazan, pune capacul şi gata. Când ploaia 
se va 
opri, scoate hainele din el şi îmbracă-te! 

Scaraoţchi rămase nemulţumit. 

- Şi asta-i tot? Păi nu-i nimic 

nemaipomenit, 

în două vorbe, Diavolul a înţeles că Bu- 

Ali l-a 
păcălit. Dar ce era de făcut? Nu-i rămăsese 
decât să-şi vadă de drum. 

Bu-Ali deschise cartea cu taine a 
Diavolului şi văzu că în ea sunt o muţime 
de înţelepciuni. Era scris acolo despre 
toate. într-un loc citi un descântec cu 
ajutorul căruia se pot lipi la un loc mai 
multe lucruri. 

Ca să se convingă, Bu-Ali se apropie 
de o turmă de oi şi, pentru a face o 
încercare, citi descântecul. Şi, în aceeaşi 
clipă, toate oile se lipiră una de alta, 
prinzându-l până şi pe cioban la mijloc. 
Bu-Ali citi un alt descântec şi oile se dez- 
lipiră, împrăştiindu-se care încotro. 

Vesel, se îndreptă atunci Bu-Ali spre 
oraşul său. Când se apropie de porţile 
oraşului straja îl recunoscu şi vru să-i aţină 
calea. Bu-Ali citi repede descântecul şi 
straja se lipi de măgarul care stătea lângă 
porţi. Cât de mult n-a încercat straja să se 

despartă de măgar, însă lucrul acesta i-a fost 
peste puteri, aşa că Bu-Ali intră liniştit în 
oraş şi-şi îndreptă paşii spre casă. 
Văzându-şi fiul, bătrâna mamă se 
bucură mult, îl sărută şi-l întrebă mirată: 
- Oare  şahul n-a poruncit să fi 
împiedicat de-a pătrunde în oraş? 
- Ba a poruncit, îi răspunse Bu-Ali. Şi cu 
toate astea eu am venit, pentru că vreau să 
mă însor cu prinţesa. 
Auzind acest răspuns, bătrâna îl certă 
cu blândeţe: 
- Fiule, ce-i cu gândul ăsta zadarnic ce 
nu-ţi dă pace? Tu ai uitat cine suntem noi şi 
cine-i şahul? ! Du-te şi vezi ce fel de oameni 
peţesc pe prinţesă. Unuia din ei îi va da el 
fata, şi nu ţie! 
- Cine crezi că este alesul? întrebă Bu- 
Ali, îngândurat. 
- Fiul unui şah. în afară de bogăţiile şi 
puterea pe care le are tatăl său, tot capul şi 
pieptul îi sunt acoperite cu giuvaeruri care 
costă o jumătate de milion de galbeni. 
- Ei vor să se logodească? Şi fata 
şahului ce zice? mai întrebă Bu-Ali. 
- Cititorii în stele au vestit că mâine 
după miezul zilei se face nunta. 

Bu-Ali nu mai zise nimic. 

în ziua următoare, după-amiază, el 
îmbrăcă haine bogate şi strălucitoare şi 
împreună cu mulţimea de gură-cască 
plecă la palatul şahului, în sala oglinzilor. 
După o oră, intrară acolo marii preoţi, 
apoi vizirul mâinii drepte şi vizirul mâinii 
stângi şi oamenii mai de frunte ai ţării, 
care se aşezară alături. Când sala se 
umplu de oameni, apăru şi logodnicul 
prinţesei. Bu-Ali îl privi atent şi înţelese 
că dacă iei de pe el giuvaerurile, coroana 
şi brâul şi-l îmbraci într-o haină obişnuită, 
atunci nici grăjdarii nu l-ar lua ca ajutor. 

La intrarea prinţului, toţi se ridicară 
şi-l poftiră să se aşeze pe locul cel mai de 
cinste. 

Trecu încă puţin timp şi se auzi un 
murmur care vestea că vine 
Atotputernicul lumii - şahul. Iarăşi toată 
suflarea se nelinişti şi fiecare se ridică de 
la locul său. 

Şahul făcu semn marilor preoţi să 
înceapă citirea rugăciunilor. După aceea 
le porunci să se ducă la harem, unde să 
primească încuviințarea prinţesei. 

în timp ce preoţii citeau rugăciunile, 
Bu-Ali îşi spuse şi el descântecul. 
Rugăciunea se termină şi preoţii se 
ridicară cu gândul de-a se 

îndrepta spre harem, când toţi văzură 
nedumeriţi că pernele pe care stătuseră se 
lipiseră de spate. Cu toţii începură să 
râdă. Şahul se întunecă, mâniindu-se: 

- Cum de îndrăznesc supuşii mei să 
râdă 
înaintea mea? 

Dar atunci când el însuşi observă 
năzdrăvănia, nici el nu-şi putu stăpâni 
râsul. Oaspeţii nu se dumireau ce s-a 
întâmplat, când, pe neaşteptate, din 
harem, se auziră ţipete: 

- S-au lipit, s-au lipit! 

Şahul, nemaiavând răbdare, plecă să 
vadă cu ochii lui ce se petrece. în harem 
îşi găsi nevasta, judecătorul, prinţesa, 
prinţul, slugile şi pe mulţi alţii lipiţi unul 
de altul. 

Şahul se zăpăci şi chemă îndată vizirii 
pentru a le cere sfatul. 

- Gândiţi-vă, porunci el vizirilor, şi 
găsiți o ieşire din această încurcătură! 

- Noi nu putem face nimic, 
răspunseră ei, trebuie să aducem 
ghicitori şi cititori în stele. 

Pe loc, zece slugi care nu se lipiseră 
fură trimise în grabă după ghicitori şi 
cititori în stele şi, când aceştia se 
apropiara de şah, Bu-Ali iarăşi îşi spuse 
descântecul şi şahul văzu că şi ei se 

lipiră: şi ghicitorii şi cititorii în stele şi 
cele zece slugi, care-i aduseseră. 

Şahul îşi pierdu capul cu totul şi 
iarăşi îi întrebă pe viziri ce e de făcut, 
fiindcă însăşi puterea lui nu mai ajuta la 
nimic. Pe de altă parte, se temea ca nu 
cumva şi el să se lipească de viziri şi, de 
frică, stătea la zece paşi de ei. 

Şi aşa începură să se răspândească 
felurite veşti. Se zicea că pe un munte 
trăieşte o vrăjitoare bătrână, care ştie de 
toate. Auzind acestea, şahul chemă pe 
unul din viziri dându-i poruncă să fie 
adusă la palat vrăjitoarea. 

Vizirul îi răspunse: 

- Bătrâna vrăjitoare nu iese 
niciodată din ascunzătoarea ei. Ea nu 
cere nimănui nimic, iar dacă cineva are 
nevoie de ajutorul ei, atunci trebuie 
singur să meargă s-o caute. 

Şi aşa, şahul, vrând-nevrând, fu 
nevoit să plece la vrăjitoare. O înduplecă 
să-l ajute şi până la urmă ea acceptă să 
meargă la palat. Şi trecea vrăjitoarea 
călare pe cal, iar pe de lături şahul, vizirii 
şi slugile. Trecând prin piaţa oraşului, 
alaiul se apropie de palat. 

Atunci Bu-Ali nu pierdu vremea şi 
spuse din nou descântecul. 

Imediat, şahul se lipi de vrăjitoare, 
vizirii de şah şi de toţi ceilalţi ce mai erau în 
jur. 

Cei care-i priveau mai-mai să moară de 

râs. Şahul se supără foarte, şi-i strigă 

vrăjitoarei: 

- Asta ţi-e priceperea şi slava 

ta? 

La care vrăjitoarea îi răspunse: 

- Pe câte înţeleg eu, între aceşti oameni 
este unul care ştie bine cartea cu taine a 
Diavolului, şi tot ce se întâmplă aici nu-i 
decât mâna lui. 

- Dar cine este acest om? 

- Priveşte, îl sfătui vrăjitoarea, cine din 
aceşti oameni nu este lipit? 

Şi cu toţii se uitară în jur şi văzură 
că omul acela e Bu-Ali. 

Şi el, nepăsător îşi rosti iarăşi 

descântecul. 

- Ele, Bu-Ali! îl arătă bătrâna. 

Şi toţi oamenii, de la şah până la cel 
mai sărac, începură să-l roage pe Bu-Ali 
să-i elibereze. 

- Eu numai în schimbul unei făgăduinţe 


am 
să vă dezleg. Dacă şahul îngăduie să-mi dea 
pe 

prinţesă de nevastă. Şi mai vreau ca 
patruzeci 


de zile să bată în cinstea mea tobele şi pe 
noile 
monede să fie săpat numele meu. 

Văzând că n-are nici o scăpare, chiar 
dacă Bu-Ali ar fi vrut să-l vadă făcând de 
zece ori tumbe ca o maimuţă, şahul se învoi. 

Bu-Ali citi dezlegarea descântecului 
şi toţi se dezlipiră unul de altul. Şi aşa, 
judecătorul îl cunună pe Bu-Ali cu 
prinţesa. 

Toboşarii bătură spre slava sa tobele. 
Aurari pricepuţi îi săpară numele pe noile 
monede. 

Astfel se face că, pentru prima dată în 
istorie, într-o ţară au fost doi şahi. 

Dacă fericirea lui Bu-Ali nu va fi şi 
fericirea voastră, atunci să reuşiţi să 
adunaţi toată ştiinţa şi înţelepciunea lui. 


Bu-Ali şi Spânul 


IN VREMURILE DE DEMULT trăia 
în Harosan un om căruia toţi îi ziceau 
Abdullah din Balh. Şi avea acest om un 
băiat cu numele de Bu-Ali, şi credea 
despre el că e mare leneş şi pierde-vară. 
Zi şi noapte băiatul hoinărea pe străzile 
pline de dervişi , întrebându-i pe aceştia 


1 Derviş - călugăr musulman (n. red.). 

despre tot ce este pe lume. Dar din hoinăreli 
nu se putea căpătui şi nici câştiga vreun 
bănuţ. 

Cât nu l-au îndemnat părinţii şi 
cunoscuţii pe Bu-Ali să se apuce de vreo 
meserie şi astfel să-şi câştige singur pâinea 
de toate zilele. La nimic n-a ajutat. 

Odată, Bu-Ali îi spuse tatălui său: 

- Tată, nu mai pot rămâne în acest oraş 
în care m-am născut. Vreau să plec într-o 
călătorie, să văd alte oraşe şi aşa să pot afla 
ce este şi ce nu este în ţinutul nostru. 

- Tot ce ştii, pentru tine este de ajuns, îi 
răspunse tatăl. Numai lui Allah îi este dat să 
ştie tot şi nimeni nu poate cunoaşte atât cât 
el. 

-Asta e adevărat, încuviinţă Bu-Ali. Nici 
eu nu mă îndoiesc că nimeni nu va putea 
ajunge la desăvârşire în ştiinţe ca însuşi 
Allah. Dar omul poate tot timpul să înveţe. 

Mult a trecut sau puţin, din ziua în care 
Abduilah şi Bu-Ali s-au sfădit, nu se ştie. Se 
ştie doar că Bu-Ali se duse iarăşi într-o zi la 
tatăl său şi-i spuse: 

- Astă-noapte am avut un vis 
neobişnuit. 

Se făcea că stăteam pe un nor cu care 
zburam 

pe cer. La sfârşit am ajuns la o mare de 
lapte. 

M-am aplecat la țărm, am băut lapte şi pe 
loc aşa mă îngrăşasem, că nu mai aveam loc 
pe lume. 

-Tu ai plutit călare pe un nor, se gândi 
tatăl, înseamnă că vei face o călătorie. 
Marea de lapte e ştiinţa, şi cum tu ai băut 
lapte din acea mare te-ai îngrăşat, arată că 
vei fi un mare învăţat şi slava ta se va duce 
în toată lumea. Hai cu mine în alt oraş şi 
acolo am să te dau pe mâna unui înţelept 
care să te înveţe tot ce ştie el însuşi. 

Şi-l luă pe Bu-Ali de mână şi se 
îndreptară spre acel oraş. Merseră ei 
multă vreme printr-un pustiu uscat şi 
dogoritor şi, când erau mai obosiţi, 
zăriră în depărtare un izvor în jurul 
căruia creşteau copaci mari şi bătrâni. 
Se apropiară de izvor, băură apă, se 
spălară şi se aşezară să se odihnească la 
umbră, Şi, cum stăteau aşa, tatăl lui Bu- 
Ali oftă de oboseală: 

-Offf! 

Pe neaşteptate din scorbura unui copac 
ieşi un om spân care-l întrebă: 

- Ce-ţi trebuie de la mine? De ce m-ai 
chemat? 

- Eu n-am chemat pe nimeni, îi 
răspunse Abdullah. Fiind obosit, m-am 
spălat, m-am lungit aici să mă odihnesc şi- 
am oftat: „Offf!" 

- Şi eu m-am gândit că mă strigi pe 
mine. Numele meu e „Of, zise omul cel spân. 
Spune-mi 

ce fel de oameni sunteţi, ce căutaţi şi de 
ce aţi ajuns prin aceste locuri? 

Bătrânul din Balh răspunse. 

- El e fiul meu. Nu vrea să înveţe 


nici o 
meserie, însă are marea dorință de a şti 
ce este 
pe lume, să-şi bage nasul în toate 
lucrurile, să 
caute ceva nou şi să ţină minte tot ce-a 
văzut în 


faţa ochilor. 

Spânul îl privi atent pe Bu-Ali şi se 
gândi că poate băiatul îi va fi de folos. 

- Dacă e aşa cum spui, lasă băiatul la 
mine, 
îi spuse el tatălui, eu îl voi învăţa tot ceea 
ce ştiu. 

Abdullah se învoi şi-l lăsă pe Bu-Ali 
sub copac, după care se întoarse în oraş. 
lar Spânul îl luă pe Bu-Ali de mână şi-l 
băgă prin scorbură într-un copac. Din 
copac îl duse prin nişte uşi într-o grădină 
uriaşă, de unde îl conduse într-una din 
camerele unei case. 

- Asta e odaia ta şi aici vei locui. în 


alte 

încăperi n-ai voie să intri. Eu sunt 
cunoscător al 
chimiei şi te voi învăţa şi pe tine această 
ştiinţă. 

Dacă vei ţine minte tot ceea ce îţi voi 
povesti, eu 


te voi opri la mine, iar de nu, te voi alunga. 

Auzind aceste vorbe, Bu-Ali se bucură 
foarte mult. „Aceasta este marea care mi-a 
apărut în vis!" 


81 


A rămas Bu-Ali aşadar acolo şi-a 
început să înveţe cu sârguinţă. 

Trecură câteva zile. Odată, când 
Spânul plecă în pustiu şi Bu-Ali rămase 
singur-singurel în camera lui, pe 
neaşteptate se deschise uşa şi intră o fată 
aşa de frumoasă şi minunată, de parcă i- 
arfi zis lunii: „De ce să mai răsări, doar 
eu sunt aici!" Şi era aşa de mândră şi 
avea un mers aşa de uşor, că Bu-Ali, de 
mirare, deschise gura şi nu se mişcă din 
bc, de parcă era bătut în cuie. „Cine-i 
această fată, se gândi el, cum a apărut ea 
aici?" 

Până la urmă îşi veni în fire şi-o 

întrebă: 

- Cine eşti şi ce faci aici? 

- Eu sunt fata Spânului! Chiar din 
prima zi, după ce-ai venit aici la tatăl 
meu, m-am îndrăgostit de tine! Arde în 
inima mea dragostea şi soarta ta mă 
nelinişteşte. Am venit să-ţi destăinui o 
taină. Dacă vrei să scapi din acest loc, 
întreg şi nevătămat, ţine minte tot ce te 
învaţă tata, însă fereşte-te a-i arăta că ai 
înţeles tot şi că n-ai uitat ceva. Prefă-te 
nătărău şi socoteşte-te un prostănac. 
Spune-i cât mai des: „Mie mi-e greu, eu 
nu pricep ceea ce mă înveţi; până la urmă 
n-am să fac nimic. Mai bine arată-mi 
lucruri mai uşoare, să le pot ţine minte!" 
Iar tu fii atent şi nu le uita 

toate câte îţi vor fi de folos în viaţă. Căci 
altfel, dacă tatăl meu vede că tu ai 
înţeles tot, şi că mintea ta e ascuţită, 
atunci el te va arunca în unul din butoaiele 
pline cu oţet. Aceste butoaie zac în 
pivnițele care sunt undeva aici, sub acest 
lăcaş, poate chiar sub camera lui. Sunt 
acolo jos mulţime de butoaie şi în fiecare 
este închis câte un tânăr, şi eu nu ştiu ce 
are tata de gând să facă până la urmă cu 
ei. Odată, eu l-am întrebat ce face cu 
atâtea butoaie. lar el mi-a răspuns că 
vrea să le întărească tuturor acestor 
tineri inimile, minţile şi sufletele, ca apoi 
să-şi altoiască sufletul său cu sufletele lor 
şi astfel să ajungă nemuritor, rămânând 
veşnic viu. Dar încă n-a reuşit să-şi ducă 
încercările până la capăt. Aşa că tu nu 
uita nimic din ceea ce te învaţă. 

într-o zi, când Spânul din nou plecă în 
pustiu, fata veni la Bu-Ali, aducându-i 
toate cărţile Spânului. 

- Toate înţelepciunile, tata de aici le 
ia, îi spuse ea tânărului. 

Bu-Ali le citi şi căută să ţină minte 
toate buchiile, şi în curând îl întrecu pe 
Spân în ştiinţă şi în înţelepciune. 

Şi din ce în ce mai des se gândea 
Bu-Ali cum să-i scape pe ceilalţi tineri de 
soarta lor crudă, 

şi cum ar putea şi el să fugă din casa 
Spânului. Se tot prefăcea că e prostănac 
şi că nu se poate descurca în ştiinţele pe 
care îl învăţa dascălul său. Până la urmă, 
ajungând la capătul puterilor, Spânul îi 
spuse tânărului: 

-în ziua în care te-am întâlnit 

împreună cu tatăl tău, eu am crezut că 
eşti un tânăr isteţ şi că poate îmi vei fi de 
folos. însă aşa cum se vede, nădejdile 
mele s-au spulberat şi truda mi-a fost 
zadarnică. 
După aceea îl luă pe Bu-Ali de mână, ieşiră 
din casă, strecurându-se prin scorbura 
copacului şi-l lăsă într-un pustiu fără apă. 
Spânul îşi făcu socoteala că Bu-Ali va 
muri de foame şi de sete. în acel timp, 
părinţii lui Bu-Ali erau la ei acasă şi 
gândeau la copilul lor. 

- De cât amar de vreme nu ne-am 
văzut 
feciorul! se jeluiau ei. 

Şi nici n-au sfârşit bine aceste vorbe, 
când în prag apăru Bu-Ali. Se bucurară 
bătrânii, îl îmbrăţişară şi-l sărutară, după 
care îl întrebară: 

- Pentru mult timp ai venit? 

- Pentru totdeauna, le răspunse Bu- 
Ali. Am venit să vă ajut, să vă fiu sprijin şi 
să folosesc pentru binele oamenilor tot 
ceea ce am învăţat. 

După aceea îi mărturisi tatălui său: 
- Să ştii că eu nu mai sunt Bu-Ali cel 


de pe 
vremuri. Atâtea lucruri ştiu acum, că nici 
n-o să 


credeţi până nu veţi vedea singuri. 
Trecură câteva zile şi  Bu-Ali, 
mergând la tatăl său, îi spuse: 
- Se zice că judecătorului din oraşul 
nostru 
îi plac foarte mult cerbii. Eu voi lua 


înfăţişarea 

unui cerb, iar tu du-mă la el şi vinde-mă 
cu trei 
sute de galbeni şi ai grijă ca în nici un caz 
să nu 
dai şi căpăstrul. Dacă vei uita, va fi rău de 
noi. Şi 


nu uita să-i spui judecătorului că cerbul 
nu 
mănâncă iarbă ca toate celelalte 
vieţuitoare, ci 
zahăr candel. 
Aşa şi făcu tatăl lui Bu-Ali. Duse cerbul 
acasă la judecător, iar acesta, cum ieşi din 
casă şi văzu frumuseţe de cerb, pe loc se şi 
hotărî să-l cumpere. - Cât vrei pe cerb? 

- îl dau pe trei sute de galbeni, îi 
răspunse 
bătrânul. Dar, să ştii, că cerbul mănâncă 
numai 
zahăr candel. Iarba nu-i place. 

Judecătorul plăti trei sute de galbeni 
şi luă cerbul. Abdullah se pregătea să 
scoată de pe cerb căpăstrul când 
judecătorul îl opri. 

Abdullah îi zise: 

- Eu vând cerbul, fără căpăstru. 
- Cerbii se vând întotdeauna cu 
căpăstru, se mânie judecătorul. 

-Aşa e obiceiul la noi, se apără 
Abdullah. Dacă vrei cumpără-l, dacă nu, 
nu! 

Judecătorului nu-i mai rămase nimic 

de făcut, decât să se supună acestei 
dorințe. El dădu cerbul slugilor ca să-l 
ducă în grajd şi porunci tuturor foarte 
aspru: 
- Cerbul nu mănâncă iarbă. în locul 
trifoiului şi fânului să-i dați zahăr candel! 
- Haida de! se miră un grăjdar. 
Unde s-a mai pomenit să-i dai unui cerb de 
mâncare zahăr candel? Cerbul, singur, 
niciodată nu găseşte zahăr candel. De 
unde o fi deprins el un asemenea obicei? 
Asta ne mai lipsea acum. 

Slugile judecătorului şi toţi ceilalţi, 
care erau de faţă, îi ziseră grăjdarului: 


- Nu vorbi prostii! Cerbul 
judecătorului e şi 
el judecător peste cerbi şi de aceea nu va 


paşte, 
ci va ronţăi zahăr candel. 

Şi aşa, posomorât, grăjdarul duse 
cerbul în grajd. 

- Şi acum, îi strigă el cerbului, înainte 
de a-ţi 
da zahăr candel, te voi îndulci cu biciul! 

Spunând aceste vorbe, grajdarul şi 
începu să-şi caute biciul. Cum îl găsi, ridică 
mâna să îl lovească, dar iată că cerbul se feri 
şi biciul nici nu-l atinse. Şi aşa a sărit cerbul, 
că tot grajdul s-a umplut de praful stârnit de 
copitele lui; apoi cerbul a zburat în sus, a 
împuns acoperişul cu coarnele, prăbuşindu-l. 
Când praful s-a împrăştiat, grajdarul de-abia 
se ridică viu pe picioare şi privi în jur. De 
cerb nici urmă nu mai rămăsese. Atunci 
începu să ţipe: 

- Unde-i cerbul, unde-i cerbul? Unde a 

fugit? 

Venindu-şi în fire, de frică, se duse în 

grabă 
la judecător şi cu mare greutate îi şopti: 

-Am dus cerbul în grajd, ca apoi să 
zboare şi să dispară! 

-Mincinosule! se mânie judecătorul. 
Cerbul nu poate zbura şi nici dispărea din 
ochi! Recunoaşte, ce-ai făcut cu cerbul? 

- O dată sau de două ori l-am lovit cu 
biciul, 
zise grajdarul, şi atunci el a început să sară, 
a 
stârnit mult praf cu copitele lui şi-a dispărut. 
Mai 
mult, eu nu l-am văzut. 

-Atunci te voi lega pe tine în grajd în locul 
cerbului! îl ameninţă judecătorul. Aşa şi 
făcu. 

în acest timp, Abdullah, tatăl lui Bu- 
Ali, ajunse acasă şi începu să-şi 
socotească banii. Tot atunci intră şi Bu- 
Ali care-i zise tatălui său: 

- Mâine am să mă întruchipez într- 
un cal frumos şi tu ai să mă duci la vizirul 
oraşului. Se zice că lui îi plac mult caii. Ai 
să mă vinzi cu cinci sute de galbeni şi să 
nu uiţi să iei căpăstrul înapoi! Dacă ai să 
uiţi, atunci suntem pierduţi şi niciodată n- 
ai să mă mai vezi. 

- Bine, îi răspunse taică-său. 

Şi, în dimineaţa următoare, Abdullah 
duse vizirului un cal atât de minunat, de 
nu-i găseai pereche în tot oraşul. Mai- 
marele peste grăjdari, când văzu calul, 
rămase cu gura căscată de uimire. Se 
apropie de Abdullah şi vru să se toc- 
mească la preţ, când, pe neaşteptate, 
alături, apăru Spânul. Şi el îşi schimbase 
înfăţişarea, aşa că Abdullah nu-l dibui. Dar 
Spânul îl recunoscu şi înţelese că Bu-Ali l- 
a păcălit. Se apropie de Abdullah şi-l 
întrebă: 

- Cât vrei pe acest cal? 

-Cinci sute de galbeni, dar fără 
căpăstru, îi răspunse Abdullah. 

- Fie aşa cum zici şi ia şase sute, dar 
dă-mi 
calul cu căpăstru cu tot! 

Se tocmiră ei ce se tocmiră şi, până la 
urmă, Spânul Ti dădu o mie de galbeni. 
Fiind lacom, Abdullah se învoi şi-i dădu 
calul cu căpăstru cu tot. 

Bu-Ali îl recunoscuse pe Spân şi 
înţelese că dacă va cădea pe mâna lui, 
atunci nu va găsi nici o salvare şi va trebui 
să-şi ia rămas bun de la viaţă. Şi cât nu s-a 
uitat el la Abdullah! Cum nu i-a făcut 
semne să nu dea căpăstrul! Nimic n-a 
ajutat. Tatăl lui Bu-Ali n-a înţeles nimic 
sau poate n-a vrut să înţeleagă. 

Şi iată că Spânul îl duse pe Bu-Ali 
acasă. Pe drum îi spuse: 

- Ce bine ai putut să mă păcăleşti 
făcând 
pe prostul! Se vede că i-ai sucit capul fetei 
mele, 
ca apoi ea să-ţi arate drumul şi ieşirile 
sub- 
pământene şi te-a învăţat tot ce ştiu eu! 
Toată 
ştiinţa adunată de mine nu e pentru ao 
da atât 
de uşor omului şi a-i deschide toate 
tainele 
lucrurilor. 

în sfârşit, ajunseră acasă la Spân şi 
acesta îşi chemă fata pentru a o certa. 

- Ticăloaso, tu i-ai arătat tainele 
cărţilor mele 
acestui tânăr, ca el să ajungă duşmanul 
meu şi 
să mă alunge de pe faţa pământului. Adu- 
mi un 
cuţit ascuţit! 

Fata se gândi imediat: „O, Allah, tata 
are de gând să omoare un tânăr aşa de 
frumos!" 

Totuşi merse la bucătărie, luă un 
cuţit, se întoarse către Spân şi, pe 
neaşteptate, căzu la pământ, ţipând: 

-Vai, vai, mi-am scrântit piciorul! 

Spânul se sperie şi fugi spre fată 
pentru a o ajuta să se ridice. 

în clipa aceea, calul îşi scutură 
căpăstrul, îşi luă înfăţişarea unui 
porumbel şi zbură. Văzând că a scăpat, 
Spânul se întruchipa în şoim şi, ca o 
săgeată, zbură în urma porumbelului. 
Porumbelul, simțind că şoimul îl ajunge, 
cobori lângă palatul  padişahului, 
prefăcându-se într-un diamant şi se prinse 
în coroana împărătească. Neavând ce 
face, şoimul îşi luă înfăţişarea unui 
cerşetor, se apropie şi sărută pământul 
dinaintea tronului. 

- Ce vrei? îl întrebă padişahul. 

-Acel diamant care s-a prins în 

coroana ta. 

- De ce să-ţi dau diamantul? se miră 
padişahul. Mai bine îţi dau o pungă cu 
aur. 

- Nu, îi răspunse cerşetorul, dacă 
vrei să mă răsplăteşti, atunci dă-mi ceea 
ce îţi cer eu. Dă-mi diamantul! 

- Dacă-i aşa, ia-l! 

Şi  cerşetorul se apropie să ia 
diamantul din coroana padişahului, când 
piatra căzu pe podea şi se prefăcu în 
boabe de granat. Cerşetorul îşi schimbă 
înfăţişarea în cocoş şi începu să ciugu- 
lească boabele. 

Dar iată că dintr-o boabă apăru un 
şacal care-l mancă pe cocoş. 

Toţi văzură aceste minuni şi de 
uimire nu mai înțelegeau nimic. Şacalul 
dispăru şi în locul lui apăru un tânăr înalt 
şi frumos. 

- Cine eşti? îl întrebă padişahul. Şi 
ce 
înseamnă tot ce-am văzut aici? 

Bu-Ali îi povesti toate peripeţiile lui 
de la început până la sfârşit, de-a fir-a- 
păr. 

Mult se bucură padişahul că în ţara lui 
a venit un aşa înţelept. îi spuse lui Bu-Ali: 
- înțeleptule Bu-Ali, dacă eu aş fi 
găsit o logodnică pentru fiul meu, o fată 
frumoasă şi luminată, chiar azi ţi-aş fi dat- 
o pe fiica mea de nevastă, însă eu îţi 
promit că până nu-l însor pe fiul meu, n- 
am s-o mărit nici pe fată. După cum văd, 
tu ştii totul, eşti un mare înţelept. Ajută- 
mă să găsesc o fată frumoasă şi luminată 
pentru fiul meu. 

- Mărite padişah, eu ştiu o asemenea 
fată, îi răspunse Bu-Ali. 

Şi plecă îndată şi o aduse la palat pe 
fata Spânului. Padişahul, văzând-o, îşi 
dădu seama că ea este acea fată potrivită 
fiului său, fată frumoasă şi luminată. 
Padişahul porunci ca oraşul să fie gătit de 
sărbătoare. îşi dădu fiica lui Bu-Ali, iar 
prinţul se însura cu fata Spânului. 

Şapte zile şi şapte nopţi ţinură 
petrecerile de nuntă. 

lar pe Bu-Ali toţi au început de 
atunci să-l numească „înțeleptul Bu-Ali", 
deoarece ştia tainele tuturor lucrurilor, 
taine pe care le-a dat şi altor oameni. 


Damnicul şi zgârcitul 


AU FOST ODATĂ doi vecini: unul era 
darnic din cale-afară, iar celălalt din cale- 
afară de zgârcit. De câte ori se duceau 
împreună la târg sau la vânătoare, cel 
zgârcit îi spunea celui darnic: 

- Vai de mine, mi-am uitat merindele 
acasă. Ce mă fac? 

Şi cel darnic îi răspundea: 

- Nu-i nimic. Am luat eu destul să ne 
ajungă amândurora! 

într-o bună zi plecară amândoi la 
vânătoare şi povestea se repetă. Când să 
poposească în pădure, cel zgârcit spuse 
celuilalt că uitase sacul cu merinde acasă, 
iar cel darnic îl pofti să mănânce din 
plăcintele pe care le luase cu el. El primi, 
se făcu noapte, iar a doua zi în zori porni 
de unul singur în pădure, după vânat, 
mâncând cu poftă din bunătăţile pe care 
le avea cu el; căci îl minţise pe vecinul lui 
că uitase mâncarea, când, de fapt, avea cu 
el un sac plin cu de toate, dar nu voia să 
împartă nimic cu nimeni. 

Când se trezi singur, vecinul cel darnic 
bănui ceea ce se întâmplase, căci n-ar fi 
fost pentru prima dată, şi fără să-şi facă 
sânge rău, porni singur mai departe. 
Când se înnopta, i se păru că vede, nu 
prea departe, licărind o lumină. Se 
îndreptă într-acolo. Ajunse la o căsuţă şi 
intră înăuntru; acolo văzu o masă şi trei 
culcuşuri. Pe masă era o farfurie cu 
plăcinte. Cum îi era foame, bietul om 
îndrăzni să ia şi el o plăcintă şi apoi se 
aşeză umil într-un colţ mai întunecat, să 
se odihnească. 

După câtva timp, în căsuţă intrară 
un urs, un lup şi o vulpe. Luară fiecare 
câte o plăcintă şi începură să stea de 
vorbă, fără să-l vadă pe omul care dormea. 
- Pun rămăşag că nimeni nu ştie că 
lângă casa noastră a căzut azi dintr-o 
căruţă un sac cu galbeni, mormăi ursul. 

- Ba eu pun rămăşag că nimeni nu 
ştie că în spatele casei noastre un vânător 
a ascuns nu de mult doi saci cu galbeni, 
spuse lupul. 

- Şi eu pun rămăşag că nimeni, în 
afara mea, n-a văzut pe cel care a ascuns 
în scorbura copacului din faţa casei 
noastre trei saci cu galbeni, se făli şi 
vulpea. 

Omul cel darnic moţăia în colţul 
odăii, dar ca prin vis auzea ce vorbeau 
gazdele sale. Aşa că a doua zi, după ce 
animalele plecară, omul se duse în toate 
cele trei locuri amintite, luă sacii cu 
galbeni şi porni spre casa lui. 

Când îl văzu vecinul său cel zgârcit ce 
bogat se întorsese celălalt, se înnegri de 
ciudă; dar, linguşitor cum era, îl trase de 
limbă şi astfel află tot ce se întâmplase 
după ce-l lăsase singur în pădure. 

A doua zi chiar, ahtiat după comori, 
porni şi el spre căsuţa ursului, a lupului 
şi a vulpii. Când 

ajunse acolo, nu era nimeni acasă. Văzu 
plăcintele pe masă şi, hapsân cum era, le 
mancă aproape pe toate, iar pe cele rămase 
le vâri în traista sa. Auzi deodată zgomot: se 
întorceau stăpânii căsuţei. Nemaiavând timp 
să caute un loc mai ascuns privirilor, se 
ascunse repede sub masă. 

De la uşă se înfurie ursul când intră în- 
fometat în căsuţă şi văzu că farfuria cu 
plăcinte era goală. Lupul se arătă la fel de 
înfuriat, iar vulpea strigă: 

- Hoţul e sub masă! Şi poate că tot el a 
luat şi sacii cu galbeni despre care am vorbit 
noi noaptea trecută. 

Şi cele trei animale se năpustiră 
deodată asupra lui şi-l sfâşiară. 


POVEŞTI INDIENE 


Povestea motanului 
Mojontali 


A FOST ODATĂ un pisoi care trăia în 
casa unui pescar. Pescarul era tare 
zgârcit şi nu-i dădea nici o coadă, nici un 
solz de peşte măcar. Săracul pisoi slăbea 
din zi în zi şi ajunsese în aşa hal încât de- 
abia se mai ţinea pe picioare. 

în acelaşi sat trăia şi un alt pisoi, în 
casa unui lăptar. Lăptarul era un om 
cumsecade şi-i dădea pisoiului său lapte, 
brânză, smântână şi tot soiul de bunătăţi 
de acestea. Pisoiul lăptarului mânca pe 
săturate şi se îngraşă pe zi ce trecea, 
până se făcu un cotoi mare. 

într-o zi, pisoiul cel slab se duse la 
pisoiul cel gras şi-l pofti la masă; ştia el 
bine ce fel de bucate se puteau găsi în 
casa pescarului. îndată ce pisoiul gras 
trecu pragul casei, pescarul luă un 
baston şi se repezi la el. 

- Uite, strigă pescarul, a venit 
motanul ăla gras al lăptarului să-mi fure 
peştii. Nu eşti sătul, mă, de laptele şi 
brânza ce-ţi dă stăpânul tău? Acuma mai 
vrei să mănânci şi peşte! îţi dau eu peşte, 
motanule! 

Şi pescarul îl lovi în cap cu un baston 
gros şi-l omori. Pisoiul cel slab abia 
aştepta să moară celălalt. Se duse în casa 
lăptarului şi se aşeză acolo. Lăptarului îi 
fu milă de el şi-i dădu şi lui lapte, brânză, 
smântână şi alte bunătăţi din care-i dădea 
pisoiului său. 

De-atâta trai bun pisoiul cel slab se 
îngraşă. Ajunse şi el un motan mare şi 
gras, se îngâmfă, însă, atât de mult, încât 
nu mai vorbea cu ceilalţi pisoi din sat. 

Dacă îl întreba vreunul pe stradă: 
„Cum te cheamă, frate?", el îi răspundea 
supărat: „Pe mine mă cheamă Mojontali. 
Sunt slujitorul regelui, nu sunt frate cu 
tine". 

într-o zi, îi trecu lui Mojontali o 
trăsnaie prin cap. Luă nişte hârţoage sub 
braţ, îşi puse un toc după ureche şi porni 
spre pădure. Când intră în pădure, dădu 
de trei pui de tigru care se jucau prin 
tufişuri. 

- Hei, ce faceţi voi aici? le strigă 
Mojontali. 

Vă jucaţi pe terenul regelui, dar birul l-aţi 
plătit? 

Puii de tigru se speriară văzând o fiinţă 
atât de stranie, cu hârţoage sub braţ şi un 
toc după ureche. Fugiră de acolo şi se 
pitulară în vizuină. 

- Du-te afară, măicuţo, îi spuseră ei 
tigroai- 
cei, vezi că a venit un... nu ştim cine, şi 
spune... 
nu ştim ce. 

Tigroaica ieşi din vizuină şi se miră 
când îl văzu pe Mojontali. 

- Cine eşti, frate? Şi ce cauţi aici? îl 
întrebă ea, privindu-l curioasă. 

- Mă numesc Mojontali şi nu sunt frate 
cu tine. Sunt slujitorul regelui. Am venit să 
iau birul, îi răspunse motanul. 

- Ce vorbeşti? Nu te înţeleg! 

-V-aţi instalat fără învoire pe moşia 
regelui şi nu-i plătiţi birul. Scoate banii ca să 
vă dau chitanţă, vorbi Mojontali şi scoase o 
hârţoagă. 

Luă apoi tocul de după ureche şi începu 
să-l ascută cu ghearele. 'Tigroaica se zăpăci 
de tot. 

- Stai, eu sunt femeie şi nu mă pricep 
la 
legi. Nici n-am auzit de aşa ceva vreodată în 
viaţă. 

Noi stăm în pădurea asta de când lumea. 
Trăim 

din vânat, iar bani n-am văzut niciodată. 
Aşteaptă 

să vină tigrul şi vorbeşte cu el! Pofteşte 
în casă, dacă vrei, şi aşază-te! 

Lui Mojontali nu-i convenea nicicum 
să intre în vizuina tigrului. îi era frică să 
nu fie sfâşiat în bucăţi. Dar, şmecher cum 
era, îi vorbi tigroaicei astfel: 

- Slujitorul regelui nu-şi coboară 


labele în 
groapa unui animal mărunt ca tine. Stau 
mai bine 


aici şi-l aştept. 

Şi zicând vorbele astea se sui într-un 
copac înalt, uitându-se la poteca pe unde 
urma să vină tigrul. Când tigrul veni acasă 
şi află toată povestea de la tigroaică, se 
supără foc. 

- Halum! scoase el un țipăt furios şi 


zise: 
Unde a fugit ticălosul? Vrea să-şi bată joc 
de tigri? 


îi rup oasele şi-l înghit! 

Tigrul ieşi din vizuină şi-l zări pe 
Mojontali în copac. 

- Vino încoace, ticălosule! Te 

omor! 

Mojontali îi răspunse de sus: 

- Slujitorul regelui nu coboară să 


stea de 
vorbă cu un animal mărunt cum eşti tu. 
Dacă ai 


curaj să te baţi cu mine, vino sus, tigrule! 

Tigrul se înfurie şi se caţără în 
copac. între timp, Mojontali se urcase şi 
mai sus şi ajunsese 

în vârful copacului, unde ramurile erau 
mai şubrede. Când tigrul se repezi spre 
el, crengile nu mai rezistară şi se 
rupseră; căzu şi tigrul o dată cu ele. Din 
nenorocire, chiar sub frunzişul copacului 
acela se afla un tufiş de spini. Tigrul 
căzu peste el şi se încurcă în tufiş. Oricât 
încercă să iasă, nu putu şi spinii 
otrăvitori i se înfipseră adânc în trup. Se 
zbătu de câteva ori şi muri. 
După ce muri tigrul, Mojontali cobori 

din copac şi o chemă pe tigroaică: 

- Vino încoace, tigroaico, să vezi că ți- 
am 
omorât bărbatul. Prostul a vrut să se lupte 
cu mine. 

Aşa se lăuda Mojontali şi biata tigroaică 
crezu că într-adevăr motanul îl omorâse pe 
tigru. 

Speriată, tigroaică împreună două labe 
spre iertare şi-i spuse respectuos: 

- Linişteşte-te, domnule Mojontali, şi 
iartă-mă! 

Ai milă de mine şi de bieţii mei copilaşi! Noi 
n-avem 

cum să-ţi plătim birul şi nu ştim ce vrei de la 
noi. 

Dar, dacă îţi place poţi să locuieşti în casa 
noastră. 

Te servim cu tot ce avem şi-ţi stăm dinainte 
cu tot 
ce putem. 

„N-ar fi rău, se gândi Mojontali. M- 
am săturat să trăiesc în casa lăptarului. 
Dacă o să stau la tigri o să mănânc şi 
carne." 

Dar, viclean, nu  recunoscu că 
propunerea tigroaicei îi surâde. Fără să 
arate nici un fel de bucurie, îi spuse cu 
asprime tigroaicei: 

- Bine, dacă mă rogi atât de mult, pot 


să 
rămân la voi câteva zile ca să păzesc puii. 
Dar ai 


grijă să-mi dai mâncărurile cele mai bune şi 
proaspete, altfel am să te omor şi pe tine. 

De atunci Mojontali stătea în vizuina 
tigrului şi mânca din prada adusă de 
tigroaică din pădure. Mancă atât de multă 
carne încât se îngraşă şi se umflă ca un 
balon. Nu mai putea să umble; puii tigrului îl 
cărau pe umeri. Văzându-l pe umerii 
acestora, celelalte vieţuitoare din pădure 
credeau că era un animal foarte puternic. 
Tuturor li se făcu frică de el şi nimeni nu 
îndrăznea să-l supere măcar cu o vorbă. 

într-o zi, tigroaică veni la el şi-i 

spuse: 

- Domnule slujitor, ţi-am servit toate 
felurile 
de animale ce se găsesc pe aici. Dar după 
cum 
ştii, pădurea asta e mică şi n-ai de unde să 
găseşti 
un vânat mai mare. Mă tem că nu-ți ajunge 
carnea 
pe care ţi-o aducem. Dacă vrei, mergem să 
vă 
năm în pădurea de pe celălalt mal al râului. 
Acolo 
o să găsim o pradă mult mai mare. 

însă nu exista pod peste râu şi nu 
aveau cum ajunge în pădure decât 
înotând. Tigrii ştiau să înoate, dar 
Mojontali, nu. îi fu ruşine să-i spună 
tigroaicei. Nici nu voia ca tigrişorii să 
afle că el era un animal atât de slab. 

„Fie ce-o fi!" se gândi el şi porni cu 

tigrii. 

Tigroaica şi cei trei pui ai ei 
traversară râul fără nici o greutate, dar pe 
bietul Mojontali îl luară valurile mari ale 
apei şi-l traseră spre mijlocul râului, 
unde curentul era mai puternic. Era gata 
să se înece. Avu însă noroc că-l văzu un 
pui de tigru, care imediat sări în apă şi-l 
aduse la mal. Scăpă astfel de moarte, dar 
în loc să-i mulţumească puiului de tigru, 
îndată ce ajunse la uscat, începu să-l 
certe: 

- Ce mi-ai făcut, prostule? Abia 


începusem 

să număr câte valuri şi câţi peşti sunt în 
râu, şi nu 
m-ai lăsat să-mi isprăvesc treaba. 
Neisprăvit mai 


mare ca tine n-am văzut. Cum pot să dau 
acuma 
socoteală regelui? Grozav o să se supere 
regele 
pe mine şi o să mă certe miniştrii. 

Se vaită astfel şi puii se speriară. 
Maica lor veni la Mojontali şi-l potoli: 

- Te rog, nu te supăra! Puiul meu e 
cam 
prostuţ, n-are carte ca tine. Ce ştie el de 
treaba 

de la curţile regelui? Haidem în pădure! 
O să găsim mâncăruri bune şi până la 
urmă o să-ţi treacă supărarea. 

Mojontali era ud leoarcă. Strănuta şi 
tuşea. Căută un loc unde să pătrundă 
soarele, ca să-şi usuce blana. Dar 
pădurea era atât de deasă că nu 
pătrundea nici o rază. Mojontali se urcă 
într-un copac, unde bătea soarele, şi 
strigă: 

- Nu vă grăbiţi, tigrilor! Lăsaţi-mă 
să cer 
cetez pe unde trec animalele. 

în timp ce-şi usca blana, Mojontali 
zări undeva un bivol mort. Sări din copac 
în copac şi ajunse acolo. Cobori şi începu 
să zgârie ici şi colo corpul bivolului. Apoi se 
întoarse la tigri şi le spuse: 

- Duceţi-vă în cutare loc şi vedeţi că 
v-am 
omorât un bivol. 

Tigrii se duseră acolo şi văzând 
zgârieturile de pe corpul bivolului, 
crezură că-l omorâse Mojontali. Se mirară 
de voinicia lui. La întoarcere, tigroaica îl 
întrebă: 

- Mojontali dragă, cum vrei să 
vânăm? să 
mergem noi înainte, eu şi puii mei, şi să 
hăituim 
prada ca s-o omori tu, sau vrei s-o alungi 
tu şi 
apoi s-o omoram noi? 

Mojontali râse în sinea sa. 

„Cui să-i fie frică de mine ca să-l pot 
alunga eu? Pe-aici nu sunt decât animale 
mari, ar putea să mă facă praf şi pulbere. 
Mai bine să-i las pe dânşii să 
scormonească pădurea, iar eu mă ascund 
ca să mă apăr de fiarele pe care le vor 
alunga ei." 

Dar nu putea să spună aşa ceva 
tigroaicei. în schimb, îi zise cu dispreţ: 

- Dacă îţi trimit animale prea mari, 
ele au să te omoare. E mai bine să-mi 
trimiteţi voi prada şi apoi văd eu ce e de 
făcut. 

Astfel se înţeleseră şi tigrii porniră la 
treabă, iar Mojontali se ascunse într-un 
tufiş şi nici nu sufla. Tigrii răscoliră tot 
codrul şi toate animalele, începând de la 
elefanţi şi bivoli până la cerbi, iepuri şi 
veveriţe, care alergau zăpăcite prin toate 
colţurile pădurii. Numai cât le zărea, şi 
Mojontali tremura de frică şi se pitula cât 
putea mai bine în tufiş, unde nici un 
animal mare n-avea cum să intre. Dar 
deodată se strecură acolo un arici 
înfricoşat care fugea din faţa tigrilor. 
Mojontali nu văzuse niciodată un arici şi-i 
fu frică de spinii săi. leşi repede din tufiş şi 
o luă la fugă. Tocmai atunci trecea un 
elefant pe acolo şi bietul Mojontali nimeri 
chiar sub picioarele lui. 

Tigrii obosiseră de atâta alergătură. 
Tigroaica le spuse puilor: 

- Ajunge cât am colindat astăzi! 
Cred că 
Mojontali a omorât destule animale până 
acum. 

Haideţi la el să ne ospătăm şi noi cu ceva 
din 
vânat! 

Dar când sosiră acolo unde îl 
lăsaseră pe Mojontali, îl găsiră una cu 
pământul. 

- Vai de mine! Cine a îndrăznit să 
facă una ca asta, Mojontali?îl întrebă 
speriată tigroaica. Ce s-a întâmplat? 

- Nu s-a întâmplat nimic, răspunse el. 
Mi-aţi trimis animale atât de mici, că am 
râs toată ziua. Aşa de mult am râs, că mi- 
a plesnit burta şi am murit de râs. 

Astfel zise şi muri motanul cel 

lăudăros. 


Cele două surori 


A FOST ODATĂ un moşneag, care 
avea două fete. Una mai mare de la 
nevasta dintâi, care murise când fetiţa 
era mică. A doua fată o avea de la cea de 
a doua nevastă, pe care omul o luase ca 
să aibă cine-i îngriji de gospodărie. 

Mama vitregă o chinuia cât putea 
mai mult pe fiica cea mare a bărbatului 
său. O punea să facă toate treburile casei 
în vreme ce fata ei şedea în pat ca o 
cloşcă. De aceea lumea îi spunea fetei 
dintâi  „Ducu" sau  „Nefericita'" şi 
celeilalte „Sucu" sau „Cea fericită". 

Când moşul era plecat de acasă, 
mama şi sora vitregă o certau pe Ducu, ba 
o şi băteau, iar când tatăl ei se întorcea, o 
pârâu că nu le ajută cu nimic. Ba, pe 
deasupra, pretindeau că ea o ceartă pe 
Sucu şi o bate. Deşi bătrânul îşi dădea 
prea bine seama că tot ce spuneau ele nu 
era adevărat, de frica nevestei, căci era 
foarte rea de gură, nu le zicea nimic. Ducu 
era o fată cuminte; oricât de greu îi 
treceau zilele, niciodată nu se plângea de 
nimic tatălui său. 

într-o zi, pe când moşneagul plecase 
după treburi, mama vitregă o bătu atât de 
rău pe Ducu, că-i smulse aproape tot 
părul din cap. Apoi, de teamă ca nu 
cumva s-o vadă bărbatul său şi să 
înţeleagă ce făcuse, o îmbrânci pe uşă 
afară şi o alungă, ameninţând-o că dacă 
mai calcă pragul casei, are s-o omoare. 
Unde să se ducă sărmana fată? N-avea în 
lume decât pe taică-său. Se gândi ce se 
gândi şi hotări să plece în lume. Aşadar 
porni spre pădure, fără să-i pese că putea 
muri de foame ori o vor mânca fiarele 
sălbatice. 

După ce trecu de marginea satului, 
fata moşului văzu un arbore de bumbac. 
Culese nişte crengi uscate, care erau 
împrăştiate ici şi colo, şi-şi făcu o mătură. 
Apoi mătură pământul de jur-împrejurul 
copacului, îl curăţă de ramuri şi de foi 
uscate. Copacul fu mulţumit şi o 
binecuvânta. 

Merse Ducu mai departe pe câmp şi 
dădu de un bananier. Mătură şi în jurul 
bananierului, îl curăţă de frunze uscate. 
Bananierul fu mulţumit şi o binecuvânta. 

Mai merse încă o bucată de drum, 
când zări un grajd neîngrijit. Intră în grajd, 
îl curăţă şi îl spălă, în grajdul acela se afla 
o singură vacă, pe care o 

ţesălă şi-i aduse iarbă proaspătă. Vaca fu 
mulţumită şi o binecuvânta. Merse ce 
merse Ducu şi văzu o plantă de tulsi, pe 
care oamenii o iubesc şi o cresc pe lângă 
casă. Mătură în jurul ei, şi o curăţă şi o 
udă. Planta de tulsi fu mulţumită şi o 
binecuvânta. Ducu se închină în faţa 
plantei după obiceiul pământului, 
rugându-se pentru sănătatea tatălui său 
şi plecă mai departe. 

Ajunse la marginea pădurii, unde văzu 
o colibă din frunze de palmier. îşi închipui că 
acolo trebuie să locuiască vreun înţelept şi 
porni spre ea. într-adevăr, întâlni acolo un 
bătrân cu barbă lungă şi părul încâlcit, care 
stătea cu ochii închişi, meditând. Ducu ştia 
că nu e îngăduit să tulburi un înţelept care 
meditează; deci se aşeză sub un copac şi 
aşteptă până ce bătrânul îşi isprăvi caierul 
de gânduri. Când deschise ochii, înțeleptul o 
zări şi se miră. 

- Cine eşti, fată? o întrebă bătrânul pe 
Ducu. Ce vânt te-a adus aici, în pădure? 

Glasul domol şi ochii blânzi ai 
bătrânului o liniştiră şi o încurajară pe Ducu. 
Veni lângă el, făcu o plecăciune şi îi povesti 
pe îndelete tot ce pătimea de la maica ei 
vitregă. 

înţeleptului îi fu milă de ea. O 
mângâie pe cap şi-i vorbi cu multă 
duioşie: 

- Nu te necăji, fata mea! Du-te să te 
scalzi 
la izvorul acela şi apoi vino la mine. Dar 
ai grijă, 
să nu-ţi uzi părul decât o singură dată, 
altfel mare 
pacoste are să cadă pe capul tău. 

Ducu se linişti. îşi şterse ochii. Se 
duse la izvor şi se spălă. Iar, după ce se 
udă o dată pe cap, văzu în apă că părul ei 
crescu la loc. Şi ce păr! Lung până la 
călcâi, des ca norii din cer şi negru ca 
pana corbului. Pieriseră zgărieturile şi 
umflăturile de pe corp, semnele bătăii pe 
care o suferise de la mama vitregă. Acum 
pielea ei se făcu mai netedă ca înainte, 
iar chipul, o! mult, mult mai frumos 
decât odinioară. 

Cu sufletul plin de bucurie şi de 
recunoştinţă, Ducu se grăbi să-i 
mulţumească  înţeleptului.  Căzu la 
picioarele lui şi-i spuse: 

- N-am cum să-ţi răsplătesc şi de 
aceea îţi cer voie să mă laşi să stau lângă 
tine să te îngrijesc ca pe tatăl meu. 

- Fată dragă, îi răspunse bătrânul, eu 
sunt un om singur, mă hrănesc cu puţin şi 
n-am nevoie de îngrijire. Iar tu n-ai ce căuta 
în pădure. O fată tânără ca tine nu trebuie 
să trăiască aici. Fă cum îţi spun eu. Intră în 
colibă şi vezi că într-un colţ se află nişte 
cutii. Alege-ţi una şi du-te acasă cu ea. 
Până 

vei ajunge acasă, are să treacă şi supărarea 
mamei tale vitrege. 

Deşi Ducu nu prea avea curaj să se 
ducă înapoi la femeia aceea rea, ascultă de 
sfatul înţeleptului. Aşa că intră în colibă şi-şi 
alese o cutie. Alese însă cutia cea mai mică 
dintre toate. înțeleptul îi spuse să deschidă 
cutia numai noaptea şi să fie singură în 
odaie, cu uşile închise. 

Ducu făcu încă o plecăciune la 
picioarele înţeleptului, îşi luă rămas bun şi 
plecă. 

In drum spre casă trecu pe lângă 
planta de tulsi, care o chemă şi-i spuse să 
meargă liniştită, căci o aşteaptă o mare 
fericire. Ducu îi mulţumi şi plecă mai 
departe. 

Trecu pe lângă grajd şi vaca o chemă 
să-i dea lapte dulce să bea. Apoi îi dădu o 
pereche de brățări, făcute din cornul său, şi-i 
zise că oricând va dori ceva, să le poarte şi 
să-şi spună dorinţa. Ducu îi mulţumi, îi dădu 
bineţe şi plecă mai departe. 

Trecu pe lângă bananier şi acela o 
chemă şi o îmbie să mănânce banane mari şi 
coapte. îi dădu o frunză spunându-i că atunci 
când va vrea să mănânce orice fel de fructe, 
va trebui doar să scuture acea frunză. Ducu 
îi mulţumi, îi dădu bineţe şi porni mai 
departe. 

Sosi la arborele de bumbac, care o pofti 
să-i dea un sari! frumos şi roşu, asemenea 
celor pe care le poartă miresele. îi spuse că 
oricând se va îmbrăca cu el şi-şi va dori un 
alt sari, va avea orice va gândi. Ducu îi 
mulţumi, îi dădu bineţe şi plecă. Pe drum 
îmbrăcă sari-ul acela fumos şi roşu şi-şi puse 
şi brăţările pe care i le dăduse vaca. Şi aşa, 
cu frunza de banană în mână şi cutia din 
casa sihastrului la subţioară, ajunse acasă. îl 
găsi pe bătrânul său tată doborât de 
mâhnire. Dar fata era atât de frumoasă şi aşa 
de bine îi veneau gătelile, încât îndată ce 
intră în casă bătrânul se însenină. Fata îi 
povesti tot ce i se întâmplase pe drum şi în 
pădure, şi tatăl ei se bucură mult. 

lar Sucu şi mama sa nu mai puteau de 
supărare. Crezuseră că au scăpat de fată, 
care le stătea ca sarea-n ochi, dar iată că 
Ducu nu murise, ci venise înapoi de două ori 
mai frumoasă şi încărcată de daruri. 


Sari - piesă principală din costumul femeiesc 
tradiţional indian: o fâşie de țesătură dreaptă care se înfăşoară 
în jurul corpului ca o fustă strâmtă, un capăt strângând 
mijlocul ca un cordon, iar celălalt capăt, liber, aruncându-se 
peste umăr (n. red.). 

Ducu intră în odăiţa ei şi se închise 
acolo. După ce se înnopta, se apucă să 
deschidă cutia. Ridică încet capacul şi 
iată că din cutie se înălţă un tânăr frumos 
şi încărcat cu podoabe din cap până în 
picioare. îi puse fetei o coroană de aur 
pe cap, coliere de perle la gât, brățări cu 
diamante pe braţe, inele cu tot felul de 
pietre scumpe pe degete, un cordon cu 
paftale' de aur peste mijloc, iar la glezne îi 
puse lănţişoare de argint cu o mulţime 
de clopoței. 

Apoi tânărul se duse la tatăl fetei, 
mărturisi că e un mare prinţ şi ceru mâna 
fetei. Ducu arăta ca o adevărată prinţesă. 
Fireşte că moşneagul se bucură peste 
măsură şi-i cunună pe cei doi tineri. 
Ducu îşi luă rămas bun de la tată, de la 
mama vitregă şi de la soră şi plecă 
împreună cu soţul ei în ţara lui ca să-şi 
serbeze nunta. 

Sucu şi mama se făcuseră negre de 
mânie. Abia aşteptară să treacă noaptea. 
în zori de zi, plecă şi Sucu din casă ca să-l 
caute pe înțeleptul acela din pădure. în 
drumul său trecu şi ea pe lângă arborele 
de bumbac, pe lângă bananier, pe lângă 
grajdul cel neîngrijit şi pe lângă planta 


1 Pafta - încheietoare ornamentală la cingători, lucrată 
de obicei din metal (n. red.). 

detulsi. Dar era atât de grăbită, încât nu le 
aruncă nici măcar o privire. O ţinu tot 
într-o fugă până ajunse la coliba 
sihastrului. 

Acesta se afla tocmai în clipele de 
meditaţie şi nu se cădea să fie tulburat. 
Dar Sucu nu ţinu seama de asta. Fără să-i 
dea bineţe, îl strigă şi-i ceru să-i dea şi ei 
tot ce-i dăduse sorei sale. 

înțeleptul, trezit din meditaţie, îşi 
stăpâni supărarea, aşa cum se cuvine unui 
om desăvârşit, îi spuse lui Sucu să se ducă 
mai întâi la izvor ca să facă baie şi apoi să 
vină la el. îi atrase atenţia să nu-şi ude 
capul decât o singură dată, altfel poate 
să i se întâmple ceva rău. 

Fata se grăbi să ajungă la izvor şi se 
scaldă. După ce-şi udă capul o dată văzu 
că-i crescuse părul la fel de frumos ca al 
surioarei ei, Ducu. închipuindu-şi că 
părul va creşte şi mai frumos dacă se va 
spăla pe cap de" mai multe ori, şi că 
bătrânul îi spusese să nu se spele pe cap 
decât o dată pentru că nu voise ca ea să 
fie mai frumoasă decât Ducu, îşi vâri 
capul încă o dată în apă. Dar pe loc îi 
căzu tot părul de pe cap. Rămase cheală. 
Şi chipul ei se făcu de două ori mai urât 
decât era. Supărată foc, ieşi din apă, se 
duse la înţelept şi începu să-l certe. 
Acesta, la rândul său, se supără şi o 
mustră. 

- Ce-ai făcut, nenorocita? Nu ţi-am 
spus să-ţi uzi capul numai o singură dată? 
Te-ai lăcomit să fii mai frumoasă, şi n-ai 
vrut să mă asculţi. Acum n-am ce să-ţi fac. 
Pleacă de aici şi lasă-mă în pace! 

- Nu mă mişc de aici până nu-mi dai 
şi mie o cutie cu un prinţ. 

- Du-te în colibă şi alege-ți una! 

Sucu intră în colibă şi după ce 
măsură cu privirea toate cutiile, şi-a ales 
cutia cea mai mare şi mai arătoasă. O 
arătă înţeleptului, care îi spuse şi ei să n-o 
deschidă decât noaptea şi când va fi 
singură în cameră. 

Sucu săltă pe umeri cutia aceea grea 
şi fugi fără să facă vreo plecăciune de 
mulţumire şi bun rămas înţeleptului. 

Pe drum o chemă planta de tulsi: 

- De două ori ai trecut pe lângă mine, 
dar nu 
m-aiîngrijit. Maica ta nu te-a învăţat nimic. 
Ai grijă... 

Sucu nu avu însă răbdare să asculte 
ce-i spune. 

- Lasă-mă în pace, zise ea, mă 
grăbesc să ajung acasă să-mi văd 
norocul. 

- Dacă te duci acasă, du-te sănătoasă, 
fata! Dar n-ai pentru ce să te grăbeşti, 
căci acasă nu te aşteaptă nici o fericire. 

Fără să se gândească la aceste vorbe, 
Sucu alergă spre casă. Trecu pe lângă 
bananier şi pe lângă grajdul vacii. Dar nu 
primi nimic nici de mâncat, nici de băut, 
pentru că nu le slujise cu nimic. Nici 
arborele de bumbac nu-i dădu sari-ul 
nădăjduit. Nemâncată întreaga zi, istovită de 
drum şi de greutatea cutiei, ajunse acasă 
spre seară. Mama sa o aştepta cu mare 
nerăbdare, dar când o văzu atât de obosită şi 
încă şi mai urâtă decât înainte, se necăji de 
moarte. 

Curioasă, o încuie pe Sucu într-o 
cameră şi-i spuse să deschidă cutia. Ea se 
lipi de uşă, ciulin-du-şi urechile ca să audă ce 
se petrece înăuntru. 

Sucu ridică degrabă capacul, dar... vai 
şi amar de ea! Din cutie, în loc de prinţ, 
apăru un şarpe mare care i se încolăci pe 
picioare. 

- Mamă, deschide uşa! ţipă fata. Vai, 
vai, picioarele mele! 

- Stai cuminte, fată, încercă mama s-o 
liniştească, aşa te doare când pui lanţuri 
grele de argint la picioare. 

Nici nu-şi terminase bine vorba şi auzi 
din nou un țipăt: 

- Deschide uşa, mamă. Vai, mijlocul! 

- îmi închipui că ginerele te-a încins cu 
un cordon mare plin de paftale grele. Stai 
cuminte, 

poartă-ţi liniştită bijuteriile! Nu-i nimic 
dacă te doare puţin. 

Peste o clipă, fata iar strigă 

dinăuntru: 

- Deschide uşa, mamă, mi-a prins 
mâinile! 

- Lasă-l pe prinţul tău să-ţi pună 
toate bră-ţările şi toate inelele. 

- Mamă, mă nenoroceşti! Deschide 
uşa şi dă-mi drumul! îmi arde gâtul. 

- De bună seamă că frumoase coliere 
ti-a pus la gât. Ai răbdare să-ți pună şi 
coroana de mireasă pe cap. 

- Mi s-a dus şi capul, mamă! strigă 
Sucu. 

Femeia era convinsă că ginerele ei o 
împodobise pe Sucu din cap până în 
picioare. Curioasă, deschise uşa şi intră în 
cameră. Dar în loc de un prinţ frumos, ea 
găsi înăuntru un şarpe mare cât camera, 
care acum se repezi şi la ea şi o înghiţi. 

A doua zi de dimineaţă veniră Ducu şi 
soţul său cu o trăsură şi îl luară pe 
moşneag acasă la ei. Acolo moşneagul 
trăi fericit o sută de ani şi muri 
înconjurat de mulţi, mulţi nepoți drăguţi 
şi voinici. 


Cum s-au ivit pe lume rubinele 


A FOST ODATĂ un rege, care muri la 
adânci bătrâneţi şi lăsă în urma sa o 
nevastă şi patru fii. Fiul cel mai mic al 
regelui era cam zburdalnic şi răsfăţat. 
Mama lui îl iubea mai mult decât pe 
ceilalţi copii. îi făcea parte de 
mâncărurile cele mai bune, îl îmbrăca 
mereu cu cele mai frumoase haine, îi 
împodobea camera cu cele mai elegante 
mobile din palat şi-i făcea toate voile. 

Aşadar, fraţii lui erau invidioşi pe el 
şi după ce se sfătuiră între ei, hotărâră 
să-l alunge în pădure ca să-l înveţe minte. 
Regina încercă în fel şi chip să le scoată 
acest gând urât din cap, dar văzând că nu 
izbuteşte, le spuse că, dacă vor să-l alunge 
pe fratele lor, n-au decât s-o trimită şi pe 
ea în pădure. Deci, cei trei fii mai mari ai 
regelui îi trimiseră, pe maică-sa şi pe 
fratele lor cel mic, într-o pădure, departe, 
departe de tot. 

Lăsaţi în pădure şi părăsiţi de toată 
lumea, regina şi fiul ei îşi înălţară o 
colibă de ramuri şi frunze. Zi de zi căutau 
fructe pentru hrană şi beau apă dintr-un 
râu care curgea în apropiere. Şi timpul 
se scurgea peste ei nepăsător. 

într-o dimineaţă, când regina şi fiul ei 
veniră la râu ca să se spele şi să ia apă, 
văzură o barcă mare lângă mal, dar nici 
urmă de barcagiu. Regina se întrebă ce 
era cu această barcă şi cine o lăsase? 
Dar băiatul, cum era de felul său cam 
jucăuş, voi să se urce în barcă. 

Maică-sa îi spuse că nu este frumos 
să folosească un lucru care nu era al lor. 
Băiatul însă stărui atât de mult, că în cele 
din urmă regina îi dădu voie să se urce. 
Apoi, tot la stăruința copilului, intră şi ea 
ca să-i ţină de urât şi, minune, îndată ce se 
aşeză, barca porni singură la vale pe 
curentul apei, întocmai ca o săgeată 
pornită dintr-un arc. 

Pe regină o cuprinse frica; socoti că 
barca e vrăjită şi-i va duce cine ştie unde. 
Dar băiatul nu se sperie, ba chiarii păru 
bine. Spera să ajungă pe un tărâm 
necunoscut, unde îşi vor găsi norocul şi vor 
trăi în belşug. 

în curând, plutind pe undele râului, 
ajunseră la mare. Dar şi pe valurile mării 
barca lor luneca tot atât de repede şi 
ajunseră într-un vârtej. Regina şi fiul ei 
rămaseră uimiţi când văzură că din acest 
vârtej ieşeau o sumedenie de globuri de 
cristal, mari ca nişte baloane roşii şi stră- 

lucitoare. Băiatul, curios, ridică mai multe 
globuri, care pluteau pe apă şi le puse în 
barcă. Maică-sa îl mustră pentru că ia 
nişte lucruri care nu le aparţineau, şi-i 
ceru să le arunce din nou în apă. Băiatul o 
ascultă, dar îi plăcură aceste globuri aşa de 
mult, că ascunse unul în sân, fără să-l 
vadă maică-sa. 

Peste puţin timp, barca se opri într- 
un port. Regina şi fiul coborâră şi intrară 
în oraş. Aici era capitala unui rege care îşi 
avea palatul în mjilocul oraşului. Cu 
puţinii bani pe care-i avea la dânsa, 
regina închirie o căsuţă modestă în 
apropierea pieţei, şi cei doi se instalară 
acolo. Mama băiatului era o femeie 
pricepută, ştia să facă multe feluri de 
zaharicale. Deschise o prăvălie în piaţă şi 
trăiau din puţinul câştig adus de acest 
negoţ mărunt. 

Băiatul, ca oricărui copil, îi era gândul 
numai la joacă. Şi, cum n-avea nimic de 
făcut, ieşea pe maidan şi se juca toată ziua 
cu alţi băieţi din oraş. Jocul lor era cu 
mingi de sticlă, iar băiatul nostru se juca 
numai cu globul acela roşu, pe care-l 
adusese din mare. Globul era foarte tare 
şi orice minge atingea, o spărgea 
imediat. 

Maidanul acela se afla în apropierea 
palatului regal. Regele avea o fată foarte 
frumoasă. 

Ea se plimba pe terasă şi din când în 
când se uita cum se jucau băieţii. Fata 
băgă de seamă că de câteva zile venise un 
băiat străin, care avea o piatră prețioasă, 
mai mare şi mai strălucitoare decât orice 
nestemată din palatul lor. Dornică s-o 
vadă, se duse la tatăl său şi-i ceru să i-o 
dea. 

Curios să vadă piatra aceea, regele 
îi porunci unui paznic din casă să-l caute 
pe băiat şi să-l aducă la el. Când băiatul 
veni la rege şi-i arătă globul, se miră şi 
regele. Nici el nu văzuse o asemenea 
piatră prețioasă. Se oferi s-o cumpere cu 
o mie de monede de argint. Cum băiatul 
habar n-avea ce preţ putea să aibă o 
asemenea piatră prețioasă, i-o dădu 
bucuros şi luă în schimb cele o mie de 
monede. Când veni acasă, maică-sa se 
sperie văzând atâţia bani la băiatul său; 
socoti că el îi furase din casa cuiva. Dar 
băiatul îi povesti totul şi ea se linişti. 

Regele îi dădu fiicei sale piatra aceea 
mare, roşie şi strălucitoare şi o rugă să 
şi-o prindă în păr. Fiica regelui fu 
încântată şi, ducându-se la doica ei să i-o 
arate, o întrebă: 

- la spune-mi, doică, oare există pe 
lume o altă prinţesă care să-şi 
împodobească părul cu o asemenea 
minune? 

Se miră şi doica văzând bijuteria cea 
nouă a fetei; dar vicleană cum era, îi 
spuse: 

- Cum să nu? Piatra asta se numeşte 
rubin. Mai înainte de a veni aici am slujit 
la casa altui rege, ale cărui fete purtau 
câte două nestemate de acestea pe cap. 
Tu te-ai mulţumit cu una singură. Spune 
tatălui tău, dacă te iubeşte cu adevărat, 
să-ţi aducă încă o piatră ca aceasta, 
închide-te apoi în cameră, şi până când 
nu ţi-o aduce, nu mânca nimic, ca să-şi 
dea seama regele cât de supărată eşti. 

Prinţesa luă de bun sfatul babei. Se 
duse la rege, îi vorbi cum o învățase 
doica şi apoi se închise în camera de 
supărare, cum aveau toate prinţesele pe 
vremuri. 

Regele se necăji. Nu avea de unde să 
mai găsească încă o piatră ca aceasta. Se 
înspăimântă că din această pricină îi va 
muri fiica. Aşa socotise şi baba. Aştepta 
să moară fiica regelui, ca să-i poată fura 
rubinul. Regele se gândi mult, de unde 
putea să facă rost de încă un rubin. Apoi îl 
chemă pe băiatul străin şi-l întrebă de unde 
avea acea piatră prețioasă. Băiatul îi 
povesti ce lucru minunat văzuse în 
mijlocul mării şi regele îl rugă să se ducă 
acolo din nou şi să-i aducă una. 

îi făgădui totodată băiatului că dacă 
reuşeşte să-i aducă încă o piatră, îi dă 
fata de soţie şi tot regatul, după moartea 
sa. 

Mama băiatului nu voia să-l lase să 
plece iarăşi pe mare cu barca aceea vrăjită şi 
să aducă încă o nestemată, deoarece ea 
credea că acele comori aparţineau zânei 
apelor. Băiatul, însă, tânăr şi cutezător, o 
linişti pe maică-sa, făgaduin-du-i că nu i se 
va întâmpla nimic şi se va întoarce sănătos. 
îi mai spuse că, dacă reuşeşte să facă rost de 
încă un rubin, regele îi va da mâna fetei şi-l 
va lăsa moştenitorul tronului după ce va 
muri. 

Atunci regina se învoi şi băiatul se duse 
în port unde îşi lăsase barca. îndată ce se 
urcă în ea, barca porni singură, tăind 
valurile mării ca o săgeată, până ajunse la 
vârtejul de unde ieşeau la suprafaţă 
globurile cele lucitoare. 

De data asta băiatul vru să descopere 
de unde veneau acele pietre. După ce barca 
se opri, el stătu multă vreme privind apa 
mării. Zări o cărare spre adâncul ei, iar pe 
ea se rostogolea din când în când câte un 
rubin. Băiatul cobori din barcă, merse pe 
cărarea aceea, până ce ajunse în fundul 
mării. Acolo dădu de un palat de cristal atât 
de frumos, cum nu mai văzuse vreodată. 
Numai că palatul părea pustiu. 

Tânărul trecu pragul, colindă printr- 
o mulţime de odăi fără să vadă pe 
nimeni. în sfârşit, ajunse într-o cămară 
mică, unde dormea un balaur. Deasupra 
acestuia, pe un baldachin! aşezat chiar 
deasupra valului mării, se afla o fată 
tânără şi frumoasă ca o zână, care 
plângea cu lacrimi de sânge. 

Fiecare lacrimă care cădea în apă se 
prefăcea în rubin şi pornea pe cărarea ce 
ducea în vârtejul de la suprafaţa mării. 

Văzându-l, fata se sperie şi zise: 

- Cum ai ajuns aici, tânăr nesăbuit? 
Fugi repede până nu se trezeşte balaurul 
acesta cumplit care mi-a omorât părinţii şi 
pe toţi oamenii din palat. Cât timp 
doarme, eu trebuie să plâng cu lacrimi de 
sânge, iar când se scoală el, adună pietrele 
prețioase. Apoi mă chinuie cât poate mai 
tare ca să plâng şi el să se îmbogăţească 
mereu. Fugi, tinere, să nu te osândească 
şi pe tine la cine ştie ce cazne amare! 

- N-ai nici o grijă, fată frumoasă, îi 
spuse tânărul. Dacă am venit aici, am să 
te scap. 


Baldachin - acoperământ decorativ, împodobit cu 


perdele, aşezat deasupra patului (n. red.)- 

Tânărul prinţ îşi scoase sabia de la 
brâu şi reteză capul balaurului. Apoi luă pe 
fată şi plecară amândoi spre barcă. 
încărcară toate rubinele ce pluteau acolo, 
după care barca porni singură şi îi duse 
într-o clipă spre portul de unde venise. 

Tot oraşul se bucură văzând pe băiatul 
străin întorcându-se cu o barcă plină cu 
rubine. Dar mai ales mama lui era fericită 
că-i venise băiatul, ba încă şi cu o noră 
atât de frumoasă. 

Regele împărţi regatul în două şi-i 
dădu jumătate  feciorului străin şi 
jumătate fiicei sale, pe care o mărită cu un 
alt prinţ, căci băiatul nu voia să se 
despartă de fata adusă din adâncul mării. 

lar pe baba aceea rea şi cocoşată 
regele o pedepsi, aşa cum erau pedepsiţi 
atunci oamenii răufăcători. I s-a tăiat 
părul, i s-a turnat lapte acru pe capul tuns, 
a fost urcată pe un măgar şi după ce au 
plimbat-o prin tot oraşul, au dus-o afară 
din ţară. 


Povestea prinţului Sobur 


A FOST ODATĂ un negustor, care 
avea şapte fiice. într-o zi, negustorul le 
chemă pe toate la el şi o întrebă pe fiica 
cea mare: 

- Spune-mi mie, fata mea, din 
norocul cui trăieşti tu pe lume? 

- Din norocul tău, tată, îi răspunse 
fata, linguşitoare. 

O întrebă şi pe fiica a doua şi ea îi 
răspunse la fel. întrebă pe toate fiicele la 
rând şi toate îi răspunseră cu aceleaşi 
cuvinte. Când veni rândul fiicei sale mai 
mici, a şaptea, ea îi răspunse: 

- Din norocul meu, tată. 

-întâi gândeşte-te bine, fată, şi apoi 
îmi dai răspunsul. 

- Trăiesc din norocul meu, tată, aşa 
cum 
trăieşti şi tu din norocul tău, îi răspunse 
fata. 

Negustorul se supără şi-i zise fetei: 

- Dacă crezi că trăieşti din norocul 
tău, nu din norocul meu, du-te în lume să 
te descurci singură. N-ai ce să mai cauţi 
în casa mea. 

- Bine, tată, mă duc să-mi caut 
norocul singură în lume, zise fata şi fu 
gata de plecare. 

Nu luă cu ea decât un coşuleţ de 
lucru din casa părintească. 

Celelalte fiice ale negustorului erau 
îngrijorate de soarta ei. Ele o sfătuiră: 

- Nu te încăpăţâna, surioară. Eşti 


mică şi 
încă nu ştii greutăţile vieţii. N-ai cum să 
te des 
curci. Du-te la tata, cere-i iertare şi 
spune-i aşa 


cum i-am spus şi noi! 

- Nu se poate, le răspunse fata cu 

hotărâre. 

Negustorul chemă patru slujitori şi le 

porunci 
s-o ia pe fiica sa cea mică într-un 
palanchin! şi s-o ducă în mijlocul unei 
păduri, unde nu era nici ţipenie de om. 
Fata îşi luă rămas bun de la tată şi de la 
surori şi urcă în palanchin. Când 
slujitorii erau gata de plecare, veni 
alergând doica fetei şi spuse s-o ia şi pe 
dânsa, că nu putea s-o lase singură în 
lume pe aceea pe care o crescuse. Deci o 
luară şi pe bătrâna doică şi porniră spre 
pădure, purtând palanchinul pe umeri. 

Merseră toată ziua şi abia spre 
asfinţitul soarelui ajunseră în mijlocul unui 
codru des. Acolo le lăsară pe fată şi pe 
doică, iar slujitorii se întoarseră acasă. 


Palanchin - lectică (un fel de scaun, purtat de cai sau 
oameni, folosit chiar şi astăzi la unele popoare orientale) (n. 
red). 

Rămase singure în pădure, doica şi 
fata se uitară de jur-împrejur: peste tot nu 
văzură decât întuneric beznă. Printre 
copacii bătrâni ai pădurii nu se zărea nici 
o potecă. Se auzeau urletele fiarelor 
sălbatice care  ieşiseră din  vizuini. 
Păsările de noapte scoteau ţipete 
speriate, vestind primejdii. Doica o 
strânse pe fată la piept şi, strâns 
îmbrăţişate, se aşezară sub un copac 
mare. Bătrânului copac i se făcu milă de 
ele. Li se adresă cu glas omenesc, 
zicându-le: 

- Nu puteţi rămâne, toată noaptea, 
singure şi fără apărare, în mijlocul pădurii. 
Au să vină şerpii şi fiarele sălbatice şi au 
să vă sfâşie. Intraţi în trunchiul meu şi 
am să vă ocrotesc. 

Copacul îşi desfăcu trunchiul şi cele 
două femei intrară în el. Se aşezară în 
încăperea largă a scorburii şi copacul se 
închise din nou. Se întunecă şi mai mult. 
Se adunară animale din toate colţurile 
pădurii, căci le mirosea a carne de om. 
Veniră tigri, lei, elefanţi, mistreți şi se 
învârtiră în jurul copacului în care se 
ascunseseră fata şi doica. Zgâriară 
scoarţa tare cu ghearele şi cu dinţii, dar 
nu reuşiră să facă nici o spărtură. 

Trecu noaptea şi soarele se ivi pe cer. 
Animalele de pradă fugiră în vizuinile lor. 
începură 

să ciripească păsărelele. Atunci copacul 
se deschise şi cele două drumeţe ieşiră din 
trunchiul său. Apoi copacul se închise din 
nou şi le arătă un lac în apropiere unde 
puteau să se spele. 

Fata şi bătrâna îi  mulţumiră 
copacului ocrotitor şi se duseră la lac să 
se spele. Când se întoarseră de la lac, 
aduseră mâl moale de pe malul lui şi-l 
aştemură pe scoarţa copacului ca să-i 
oblojească  zgârieturile. Copacul fu 
mulţumit şi le învăţă unde pot găsi fructe 
de pădure. Baba şi fata culeseră fructe de 
pădure şi mâncară. Bătrâna adusese de 
acasă un coş plin de floricele din orez, pe 
care-l ascunsese în brâu, ca să nu-l vadă 
stăpânul. Scoase coşuletul şi-i dădu fetei 
floricele să mănânce. 

Atunci copacul le vorbi din nou: 

- Dacă aveţi floricele de acestea 
gustoase, împrăştiaţi o parte din ele pe 
marginea lacului şi veţi vedea ce se 
întâmplă. 

Fata şi bătrâna făcură cum le 
sfătuise copacul şi aşa trecu o zi. Pe 
înserate copacul le ascunse iarăşi în 
trunchiul său, şi trecu şi noaptea aceea 
fără nici o primejdie. 

A doua zi dimineaţă, când se duseră 
să se spele, rămaseră uimite văzând un 
lucru minunat. 

In timpul nopţii venise un cârd de păuni 
să bea apă din lac şi, după ce gustaseră 
floricelele acelea de orez, păunii se 
luptaseră pentru ele şi le căzuseră o 
mulţime de pene. Acum tot malul era 
împestriţat cu pene de păun. Fata şi baba 
le strânseră pe toate şi, întorcându-se la 
copac, fata se apucă să facă evantaie din 
pene de păun. Avea ac şi aţă de mătase şi 
de argint în coşuleţul luat de acasă, astfel 
că toată ziua făcu evantaie nemaipomenit 
de frumoase. 

A doua zi, bătrâna luă în poală 
evantaiele şi porni spre oraş ca să le 
vândă la piaţă. Copacii îi arătară drumul 
şi, ajungând la piaţă, bătrâna le vându cu 
preţ bun, căci asemenea evantaie fru- 
moase nu mai văzuse nimeni pe acolo. 
Cumpără mâncare din banii căpătaţi şi se 
întoarse la fată. 

Copacul se bucură de izbânda lor şi le 
sfătui să pună deoparte într-o scobitură a 
lui, banii care le rămăseseră. Aşa trecu 
timpul. în fiecare zi ele presărau floricele 
din orez pe marginea lacului şi a doua zi 
culegeau pene de păun; în acest chip 
strânseră mulţi bani. Atunci copacul le 
sfătui să cheme meşteri din oraş şi să-şi 
facă o casă. 

Bătrâna se duse la oraş şi aduse cei 
mai pricepuţi meşteri. în câteva zile 
aceştia ridicară 

în mijlocul pădurii o casă de toată 
frumuseţea. Fata le ceru meşterilor să 
paveze pământul în jurul copacului acela 
binevoitor şi să înalțe nişte garduri de 
jur-împrejur ca să-l ocrotească de 
ghearele animalelor. 

Fata şi bătrâna se  instalară 
mulţumite în casa cea nouă. Cum era 
pricepută, fata începu să facă şi alte 
lucruri frumoase şi trăiau bine din banii 
ce câştigau vânzându-le. 

Până atunci negustorul nu voise să 
ştie ce s-a întâmplat cu fiica sa cea mică, 
pe care o alungase în pădure. Acum sosi 
timpul să plece pe mare ca să-şi vândă 
mărfurile şi să cumpere altele. înainte de 
a pleca, le întrebă pe toate fiicele din casă 
ce doreau să le aducă din călătoria sa. 
Una ceru un colier cu diamantele cele 
mai mari din lume, alta vru cercei din 
perlele care cresc pe capul unui elefant şi 
aşa mai departe. Când să se urce pe 
corabie, negustoprulişi aduse aminte că 
nu întrebase şi pe fiica sa cea mică. 

Chemă unul dintre slujitorii care o 
duseseră în pădure şi-i porunci să alerge la 
ea şi s-o întrebe dacă doreşte să-i aducă 
şi ei ceva. Slujitorul ajunse la casa fetei 
din pădure şi văzând-o pe doică la 
poartă, îi repetă vorbele stăpânului. 

Bătrâna o întrebă pe fată ce voia să-i 
aducă tatăl ei din călătorie şi o zori să 
spună repede, pentru că mesagerul nu 
putea întârzia prea mult. Fata fu atât de 
emoţionată să audă că taică-său se 
gândise şi la ea, încât nu mai putu vorbi. 
Nici nu ştia ce să-i ceară. Abia izbuti să 
rostească „Sobur kor", ceea ce înseamnă 
„Stai puţin". Dar bătrâna înţelese că fata 
ceruse un „sobur-kor" şi fugi la poartă să-i 
spună slujitorului. Când fata veni la 
poartă cu gustări şi cu apă ca să-l ser- 
vească pe omul care venise de la tatăl său 
şi să-l întrebe ce mai fac ai ei, slujitorul 
plecase de mult. El se întorsese grăbit la 
vapor şi spusese stăpânului său dorinţa 
fetei. Nici negustorul nu pricepu ce putea 
să fie acel „sobur-kor" cerut de fiica sa 
cea mică, dar crezu că o fi un lucru străin 
de care el nu auzise. Nu mai aşteptă să 
se lămurească şi pomi imediat pe mare. 

Luni de zile negustorul călători pe 
ape. Umblă din port în port, îşi vându 
toate mărfurile şi cumpără multe 
minunăţii din ţările străine, pe care le 
încarcă în cele şapte vapoare. Luă toate 
lucrurile pe care i le ceruseră cele şase 
fiice de acasă, până şi cercei de perle 
care cresc pe capul elefantului. Iar când 
ajunse 

aproape de casă, îşi aminti de dorinţa 
fiicei sale mai mici. îi păru rău că uitase. 

Cobori într-un port mărunt şi se duse 
în piaţă să caute un „sobur-kor". Nimeni 
nu auzise de un asemenea lucru şi fireşte 
nu-l găsi. Când era gata să se lase 
păgubaş, îl chemă un bătrân tâmplar, 
scoase o bucată de lemn vechi dintr-un 
şopron şi-i spuse că asta era „sobur-kor". 
Negustorul cumpără lemnul acela şi se 
întoarse la vapor. 

Ajungând acasă, dădu toate 
cadourile pe care le adusese celor şase 
fiice, iar bucata de lemn o trimise fiicei 
sale mai mici printr-un slujitor. Fata cea 
mică a negustorului se mâhni când primi 
un asemenea dar neînsemnat. 

- Taica s-a plimbat prin atâtea ţări, a 
cumpărat, desigur, multe lucruri 
frumoase şi scumpe pentru surorile mele, 
iar de mine şi-a bătut joc, trimiţându-mi 
o vechitură de lemn. 

Plânse fata şi aruncă lemnul într-un 
colţ al ogrăzii şi nu se mai uită la el. Era 
vară şi soarele ardea cu putere. Cu cât 
trecea timpul, bucata aceea de lemn se 
crăpa tot mai mult. Apoi veni anotimpul 
umed, când zile în şir ploaia nu mai 
conteneşte, iar lemnul putrezi. 

în sfârşit, ploile încetară şi fiica 
negustorului ieşi să se bucure de vremea 
cea bună. Era o seară minunată. Luna îşi 
vărsa văpaia printre nori. Privighetorile 
cântau în pădure. Aerul era îmbălsămat 
de mireasma blândă a iasomiilor din gră- 
dină. Tânăra fată stătea singură şi tristă în 
curte, şi adierea nopţii îi răcorea sufletul 
îndurerat. 

După puţin timp, băgă de seamă că 
într-un colţ al curţii sclipea ceva în lumina 
lunii. Curioasă, se duse acolo să vadă ce 
poate fi. Era bucata aceea de lemn, care 
crăpase în arşiţa soarelui şi apoi putrezise 
sub apa ploii; acum, printre crăpăturile 
ei se vedea un obiect lucios. 

Fata îl luă în casă şi la lumina 
opaiţului descoperi că era o cutie de 
metal îmbrăcată în lemn. Dădu la o parte 
putregaiul şi o deschise, înăuntru se afla 
un evantai de fildeş. Era cald în odaie şi 
fata legănă evantaiul ca să se răcorească. 
Dar abia îl purtă de trei ori încoace şi 
încolo, că auzi un fâsâit uşor, deasupra 
casei, după aceea nişte tropote pe terasă 
şi, spre uimirea ei, apăru în dreptul 
ferestrei un cal înaripat, de pe spatele 
căruia cobori un tânăr frumos, îmbrăcat cu 
haine de mătase cusute cu fir de aur. 

Tânărul intră în casă şi se prezentă. 
Era un prinţ dintr-o ţară care se afla 
peste şapte mări şi treisprezece râuri. Se 
numea Sobur. Fata îşi aduse aminte cum 
tatăl ei înţelesese că ea ceruse un „sobur- 
kor" şi îşi închipui că de aceea îi adusese 
un lucru cu care să-l cheme pe prinţul 
Sobur. 

Fetei îi plăcu de prinţ şi prinţului îi 
plăcu de fată. Cei doi se cununară de 
îndată, schimbân-du-şi ghirlandele de 
flori de la gât. Luna de pe cer şi flacăra 
din opaițul odăii le fură martori 

Prinţul Sobur petrecu toată noaptea 
cu mireasa sa. Spre dimineaţă îi ceru 
nevestei să mişte de trei ori din evantai în 
sens invers pentru ca să poată pleca. îi 
spuse să-l cheme în fiecare seară cu 
evantaiul, dar peste zi niciodată, pentru că 
soarele i-ar arde trupul. Fata dădu de trei 
ori din evantai şi într-o clipă prinţul 
dispăru. 

Aşa venea prinţul seara şi pleca dis- 
de-dimineaţă. Bătrâna doică nu ştia 
nimic de căsătoria fetei. Dar într-o 
noapte ea se trezi şi i se păru că fata nu 
era singură în odaie. A doua zi o întrebă şi 
fata mărturisi cele întâmplate. Mai întâi 
doica nu crezu, iar apoi se sperie că fata 
căzuse în mâna unui vrăjitor. Ca să-l vadă 
şi ea, orugă 


134 


pe fată să-l cheme atunci îndată. Când fata îi 
spuse că el nu putea să vină în timpul zilei, 
bătrâna se convinse că omul acela, care se 
dăduse drept un prinţ, era într-adevăr un 
vrăjitor şi-şi pierdea puterea în lumina zilei. 

Atât de mult stărui bătrâna, că fata, ea 
însăşi cam nedumerită, scoase evantaiul din 
cutie şi-l chemă pe prinţul Sobur. 

Intr-o clipă acesta sosi pe spatele 
calului înaripat, dar cu tot trupul ars de 
soare. 

- Ce-ai făcut, femeie nesocotită? Vrei să 
mă omori cu dinadinsul? 

Prinţul o mustră şi-i spuse să dea din 
evantai în sensul invers ca să poată pleca. 
Era sigur că va muri şi voia să-şi vadă 
părinţii. îndurerată, fata îl ascultă şi prinţul 
plecă imediat. 

în zadar se căina bătrâna, care acum 
îşi dădu seama de marea ei greşeală, că 
nu ştia cum s-o dreagă. Fata nu-şi mai 
putu găsi liniştea în casă. Hotări să plece 
în lume să-şi caute soţul bolnav şi să-l 
vindece. 

Dar ţara prinţului era tare îndepărtată 
şi drumul era plin de primejdii. O fată tânără 
şi frumoasă nu putea să călătorească 
singură. îşi 

tăie părul, se îmbrăcă în veşminte 
bărbăteşti şi-şi luă rămas bun de la doică. 

Merse mult, trecu prin multe oraşe şi 
târguri, multe sate şi păduri, până ajunse, 
către seară, la câmpia Tepantor, la 
marginea celuilalt tărâm. Obosită, se 
aşeză sub un copac uriaş, pentru a se 
odihni. 

Nu aţipise bine, când auzi printre 
crengi ciripitul înfricoşat al unei păsări. 
Fata se sculă în picioare şi se uită în sus. 
Văzu un cuib cu trei pui de pasăre. Un 
şarpe mare urcase pe copac şi era gata 
să-i înghită. 

Numaidecât fata scoase sabia şi-ităie 
capul. Apoi, dându-şi seama că puii erau 
flămânzi, tăie şarpele în bucăţi, aruncă 
partea veninoasă, iar carnea cea moale o 
dădu puilor să le potolească foamea. Puii 
nu mai puteau de bucurie, căci trecuse 
multă vreme de când plecaseră părinţii 
după hrană şi încă nu se întorseseră. 

Noaptea, târziu, veniră părinții 
puilor, Băn-goma şi Băngomi, o pereche 
de păsări care ştiau limba omenească. 
Băngoma şi Băngomi erau tare necăjiţi, 
pentru că în drumul lor spre casă le 
căzuse în apă toată hrana ce o adunaseră 
în ziua aceea. Nu mai aveau cu ce să-şi 
hrănească puii. 

Dar puii îi liniştiră, spunându-le că lor nu le e 
deloc foame, fiindcă un tânăr viteaz le 
dăduse mâncare şi-i scăpase de moarte. 

Păsările fură foarte mulţumite şi o 
întrebară pe fată cu ce ar dori să o 
răsplătească. Fata le povesti necazul ei şi 
ştiind că erau păsări înțelepte, le ceru sfatul. 
Băngoma şi Băngomi aflaseră de boala 
prinţului Sobur, pentru că se duceau în 
fiecare zi tocmai în ţara aceea. Ele îi 
promiseră fetei că o vor lua pe aripile lor, 
dacă peste noapte ea ar putea să se facă mai 
mică decât un bob de muştar şi mai uşoară 
decât un pumn de bumbac. 

Fata stătu de veghe toată noaptea şi, 
dimineaţa, o găsiră mai mică decât un bob 
de muştar şi mai uşoară decât un pumn de 
bumbac. Băngoma culese multe ierburi din 
câmp şi o învăţă pe fată cum să le folosească 
pentru a-şi lecui soţul bolnav. 

Apoi Băngomi o luă pe o aripă şi 
zburară cele două păsări peste şapte mări şi 
treisprezece râuri, spre ţara lui Sobur. Când 
ajunseră acolo, Băngomi o lăsă jos şi fata 
căpătă din nou înfăţişarea ei de om. 

Luă ierburile ce-i dăduse Băngoma, 
veni la poarta palatului şi ceru să-l vadă pe 
rege. Regele era foarte îngrijorat, căci nici 
un vraci, din nici o ţară, nu reuşise să-l 
vindece pe Sobur, şi acum singurul şi unicul 
său copil era pe pragul morţii. Nu-i venea să 
creadă, însă, că acest tânăr va reuşi să facă 
o asemenea minune, dar acesta stărui atât 
de mult, încât în cele din urmă regele se 
învoi să facă şi această încercare. 

Fata intră în camera lui Sobur şi închise 
uşa. Tot trupul prinţului era plin de răni şi de 
arsuri. Nu putea nici ochii să-i deschidă. 
Fata îl spălă mai întâi cu şapte doniţe de 
apă, apoi cu şapte doniţe de lapte. Pisă 
ierburile şi-i unse corpul cu alifia făcută din 
ele. îl lăsă toată ziua şi apoi îl spălă din nou 
cu şapte doniţe de apă şi şapte doniţe de 
lapte. în sfârşit, îl şterse cu un ştergar moale 
de mătase şi Sobur se trezi. Dispăruseră 
toate rănile de pe corpul său. 

Fata deschise uşa spre odaia unde tatăl 
şi mama lui Sobur aşteptau cu multă 
nerăbdare. Sobur se ridică în picioare şi veni 
spre părinţi. Regele şi regina îl îmbrăţişară 
şi-l sărutară cu mult drag. Palatul, care până 
atunci fusese umbrit de 

tristeţe, se înveseli. Regele îl însoţi pe tânăr 
până la tezaurul ţării şi-l rugă să ia de acolo 
orice i-ar fi plăcut. Dar tânărul nu vru decât 
un inel de la degetul prinţului, pe care era 
încrustat numele lui. Prinţul îi dădu inelul cu 
plăcere şi tânărul plecă îndată din palat, 
nevoind să mai rămână nici o clipă la 
serbările ce se pregăteau. 

Ajungând la locul unde o lăsaseră 
păsările, fata se făcu din nou mai mică decât 
un bob de muştar şi mai uşoară decât un 
pumn de bumbac. Pasărea Băngomi o purtă 
pe aripile ei şi o aduse iarăşi la câmpia 
Tepantor. Fata le mulţumi păsărilor de mai 
multe ori şi a doua zi dimineaţă plecă spre 
casă. 

Noaptea, când rămase singură în odaie, 
îl chemă pe Sobur şi într-o clipă acesta apăru 
pe spatele calului înaripat. Sobur fu bucuros 
s-o revadă, căci îi era dor de ea. îi povesti cât 
suferise şi apoi cum venise un tânăr, nimeni 
nu ştia de unde, şi-l vindecase. 

Fata ascultă toată istoria, şi după ce îşi 
termină povestea, îi arătă inelul şi-i dezvălui 
că acel tânăr necunoscut nu era altcineva 
decât ea. Sobur se bucură şi mai mult şi vru 
s-o ia acasă la părinţii lui. 

Fata, însă, nu vru să plece fără 
bătrâna doică, aceea care o însoţise la 
pădure şi o îngrijise în zile atât de grele. 

Bătrâna, când auzi că prinţul voia s-o 
ia pe fată de la ea, începu să plângă. 
Văzând credinţa şi dragostea pentru fată, 
prinţul hotărî s-o ia şi pe ea la dânsul. Dar, 
din păcate, pe spatele calului nu încăpeau 
decât doi oameni. Cum s-o ducă pe 
bătrână? 

Prinţul o legă de coada calului şi 
tustrei zburară în înălțimile cerului. 
Ajunseră imediat în ţara prinţului Sobur 
şi cei doi soţi se duseră ia rege şi la 
regină. Se închinară în faţa lor şi le 
cerură binecuvântarea. 

Părinţii lui Sobur erau bucuroşi să 
aibă o noră atât de frumoasă. Fură şi mai 
fericiţi când aflară că tot ea fusese tânărul 
acela care îl salvase pe Sobur de la 
moarte. 

Acum Sobur era un om în toată firea. 
Regele îl înscăuna şi-i lăsă toate sarcinile 
ţării. Apoi bătrânul rege se retrase 
împreună cu regina sa, trăind o viaţă de 
cumpătare. 

Nevasta lui Sobur născu mulţi copii, 
care de care mai frumoşi, iar doica îi 
crescu cu pri- 

ceperea ei neîntrecută. în fiecare seară, copii 
se strângeau în jurul bătrânei şi ea le spunea 
basme frumoase, aşa cum şi mie mi-a spus 
bunica mea povestea aceasta a prinţului 
Sobur. 

